open-index/open-wikipedia-markdown huggingface dataset:
ସ୍ନେହଲତା ମହାନ୍ତି

**ସ୍ନେହଲତା ମହାନ୍ତି**, (ଜନ୍ମ: ୨୩ ମାର୍ଚ୍ଚ ୧୯୩୨) ଜଣେ ଭାରତୀୟ ଓଡ଼ିଆ-ଭାଷୀ ସାହିତ୍ୟିକ । ସେ ତାଙ୍କର ଶିଶୁସାହିତ୍ୟ ରଚନା ନିମନ୍ତେ କେନ୍ଦ୍ର ସାହିତ୍ୟ ଏକାଡେମୀ ବାଳ ସାହିତ୍ୟ ପୁରସ୍କାର ଓ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଛନ୍ତି ।

## ବାଲ୍ୟଜୀବନ ଓ ଶିକ୍ଷା 
ସ୍ନେହଲତା ମହାନ୍ତି ୧୯୩୨ ମସିହା ମାର୍ଚ୍ଚ ୨୩ ତାରିଖରେ ଜଗତସିଂହପୁର ନିକଟସ୍ଥ ବାଘସାହି ଗ୍ରାମରେ ଜନ୍ମଗ୍ରହଣ କରିଥିଲେ । ପିତାଙ୍କ ନାମ ଥିଲା ଦିବ୍ୟସିଂହ ମହାନ୍ତି ଓ ମାତାଙ୍କ ନାମ ଇନ୍ଦ୍ରମଣି ଦେବୀ । ପିତା ନୂଆପଡ଼ାର ତହସିଲଦାର ଥିବାରୁ ଘରର ଆର୍ଥିକ ଅବସ୍ଥା ସ୍ୱଛଳ ଥିଲା । ସ୍ନେହଲତାଙ୍କୁ ୮ବର୍ଷ ବସସ ବେଳକୁ ମାତା ଇନ୍ଦ୍ରମଣିଙ୍କର ଦେହାନ୍ତ ଘଟିଥିଲା । ସିପିସ୍ଥିତ ନିମ୍ନ ପ୍ରାଥମିକ ବିଦ୍ୟାଳୟରୁ ସେ ନିଜର ପ୍ରାଥମିକ ଶିକ୍ଷାରମ୍ଭ କରିଥିଲେ । ୧୯୪୦ ମସିହାରେ ସେ ତୃତୀୟ ଶ୍ରେଣୀ ପାସ କରିଥିଲେ । ଏହି ପରୀକ୍ଷାରେ ସେ ସମଗ୍ର କଟକ ସର୍କଲରେ ପ୍ରଥମ ସ୍ଥାନ ଅଧିକାର କରିଥିଲେ । ୧୯୪୨ ମସିହାରେ ମାତ୍ର ୧୦ବର୍ଷ ବୟସରେ ସେ ସ୍ୱାଧୀନତା ସଂଗ୍ରାମରେ ଯୋଗଦାନ କରିଥିଲେ । ସେତେବେଳକୁ ଦିବ୍ୟସିଂହ ତାଙ୍କର ପାଠପଢ଼ା ବନ୍ଦକରିଦେଲେ । ୧୯୫୦ ମସିହା ମାର୍ଚ୍ଚ ୧୧ ଦିନ, ସ୍ନେହଲତା ବାଲିକୁଦା ନିବାସୀ ପୂର୍ଣ୍ଣଚନ୍ଦ୍ରଙ୍କୁ ବିବାହ କରିଥିଲେ । ପୂର୍ଣ୍ଣଚନ୍ଦ୍ର ପୁଲିସ ବିଭାଗରେ ଚାକିରି କରୁଥିଲେ । 

## ସାହିତ୍ୟ ରଚନା 
ସ୍ନେହଲତା ମହାନ୍ତି, ମୁଖ୍ୟତଃ ଶିଶୁସାହିତ୍ୟ ଲେଖୁଥିଲେ ମଧ୍ୟ ବଡ଼଼ମାନଙ୍କ ପାଇଁ ଗଳ୍ପ, କବିତା ଓ ପ୍ରବନ୍ଧ ରଚନା କରିଛନ୍ତି । ତାଙ୍କର ୩୩ଖଣ୍ଡ ଶିଶୁସାହିତ୍ୟ ପୁସ୍ତକ ପ୍ରକାଶିତ ହୋଇସାରିଛି ଓ ବହୁ ପୁସ୍ତକ ପ୍ରକାଶନ ଅପେକ୍ଷାରେ ଅଛି । *ମନପବନ* ପତ୍ରିକାରେ ତାଙ୍କର ପ୍ରଥମ ଲେଖା ପ୍ରକାଶ ପାଇଥିଲା ।

## ରଚନାବଳୀ 
### ଶିଶୁ କବିତା 
* *ନ ତିଅଣ ଛ ଭଜା* (୧୯୬୫)
* *କାଉ କୋଇଲି* (୧୯୮୪)
* *ଶିଶୁଗୀତିକା* (୧୯୯୩)
* *ସବୁଠାରୁ ବଡ଼* (୧୯୯୩)
* *ଝୁଲୁରେ ହାତୀ ଝୁଲ* (୧୯୯୮)
* *ଝୁମକୁ ଝୁମା* (୨୦୦୩)
### ଶିଶୁ ଗପ 
* *ମୁଁ ବୈଜ୍ଞାନିକ ହେବି* (୧୯୮୯)
* *ସପନ କଥା* (୧୯୮୯)
* *ମନଲାଖି ଗପ ଓ ଗୀତ* (୧୯୮୯)
* *ନୂଆ ଦୁନିଆ* (୧୯୯୭)
* *ନିଦଛଡା ଔଷଧ* (୨୦୦୧)
* *ମନର ବଳ* (୨୦୦୩)
* *ଚଗଲାର ଚାଲାକି* (୨୦୦୩)
* *ହନୁକୁ ପାନେ* (୨୦୦୩)
* *ମେଳର ବଳ* (୨୦୦୪)
* *ସେଇ ଘର ସ୍ୱର୍ଗ* (୨୦୦୪)
* *ଦୂର ପର୍ବତ* (୨୦୦୪)
* *ହସ ଖୁସି ମଉଜ* (୨୦୦୫)
* *ଗୁରୁଭକ୍ତି* (୨୦୦୫)
* *ସାବାସ୍ ଚଗଳୀ ସାବାସ୍* (୨୦୦୬)
* *ପଡ଼ିଶା ଘର* (୨୦୦୬)
* *ବିଦ୍ଧିର ବଳ* (୨୦୦୬)
* *ଭଳି ଭଳିକା*
* *ମିତାଲିର ମିଆଁଉ* (୨୦୦୭)
* *ବିଲୁଆ ନନାର ମାଛଧରା* (୨୦୦୭)
* *ବୁଦ୍ଧି ଯାହାର ବଳ ତାହାର* (୨୦୦୭)
* *ବଗଲା ଏଥର ଚୁପଚାପ୍* (୨୦୦୭)
* *ପିଲାଙ୍କ ଗଳ୍ପ* (୨୦୦୭)
* *ଗୁରୁପୂଜା* (୨୦୦୭)
* *ଅଲିଭା ଆଲୋକ* (୨୦୦୭)
* *ବଗ ବଗୁଲୀ* 
### ଗୀତିକବିତା 
* ମନ ମଧୁମତୀ ୧୯୯୮
* ଭକ୍ତି ଭାରତୀ
* ପ୍ରୀତି ପ୍ରଗତି ୨୦୦୫

## ସମ୍ମାନ ଓ ପୁରସ୍କାର 
* କେନ୍ଦ୍ର ସାହିତ୍ୟ ଏକାଡେମୀ ବାଳ ସାହିତ୍ୟ ପୁରସ୍କାର, ୨୦୧୫ 
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର, ୨୦୦୧ 
* ପ୍ରଜାତନ୍ତ୍ର ପୁରସ୍କାର - ୧୯୬୧
* ନିଖିଳ ଉତ୍କଳ ପୁଲିସ ସାଂସ୍କୃତିକ ସମ୍ମିଳନୀ ପୁରସ୍କାର - ୧୯୬୨
* ନିଖିଳ ଉତ୍କଳ ଲେଖିକା ସମ୍ମିଳନୀ - ୧୯୬୨
* ଓଡ଼ିଶା ଶିଶୁ ସାହିତ୍ୟ ସମାଜ ପୁରସ୍କାର - ୧୯୬୫
* ଆକାଶବାଣୀ ଦିଲ୍ଲୀ କେନ୍ଦ୍ର ପୁରସ୍କାର - ୧୯୯୩
* ଆକାଶବାଣୀ ହୀରକ ଜୟନ୍ତୀ ପୁରସ୍କାର - ୨୦୦୮
* ଅନନ୍ତ ପଟ୍ଟନାୟକ ଶିଶୁ ସାହିତ୍ୟ ସମ୍ମାନ, ୨୦୦୭ (ଶିଶୁ ସାହିତ୍ୟ ଲେଖକ ସମ୍ମେଳନ, ଓଡ଼ିଶା ପ୍ରଦତ୍ତ)
## ଆଧାର 
ଶ୍ରେଣୀ:୧୯୩୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ଶିଶୁ ସାହିତ୍ୟିକ
ଶ୍ରେଣୀ:ଜଗତସିଂହପୁର ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ କବି
ନାରୁତୋ

**ନାରୁତୋ** (ଜାପାନୀ: ナルト ,  ଇଂରାଜୀ: Naruto) ଏକ ଜାପାନୀ ଆନିମେ ଓ ମାଂଗା ଚାରିତ୍ରର ନାମ ଅଟେ । ଏହା ଏକ ବିଶ୍ୱପ୍ରସଦ୍ଧ ଧାରାବାହିକ ।  ଏହା *ମାସାଶି କିଶିମୋତୋ*ଙ୍କଦ୍ୱାରା ରଚିତ ।   ଏହା ମୁଖ୍ୟତଃ ଜାପାନୀ ଭାଷାରେ ରଚିତ ।

## ବିଷୟରେ
ଏହାର ମୁଖ୍ଯ ପାତ୍ରର ନାମ ଅଟେ *ନାରୁତୋ ଉଜୁମାକି* ।  ସେ ଏକ ଶକ୍ତିଶାଳୀ *ନିଞ୍ଜା* ଅଟେ, ଯିଏକି *ହୋକାଗେ* (ଅଗ୍ନିର ଛାୟା) ହେବାକୁ ଚାହୁଁଛି ।  ହୋକାଗେ ସବୁଠାରୁ ବଳବାନ ନିଞ୍ଜା ଅଟେ, ଏବଂ ନାରୁତୋର ଗାଁ *କୋନୋହା*ର ନେତା ଅଟେ ।  ନାରୁତୋ ହିନାତା ନାମକ ଝିଅକୁ ଭଲପାଏ, ଏବଂ ପରେ ତାକୁ ବିବାହ କରେ ।

## ମାଂଗା
ଏହା ସର୍ବପ୍ରଥମେ ୧୯୯୯ରେ ଜାପାନର *ଶୋନେନ୍ ଜମ୍ପ* ନାମକ ପତ୍ରିକାରେ ପ୍ରକାଶିତ ହୋଇଥିଲା ।  ଏହାର  ମୋଟ ୭୦୦ଟି ଅଧ୍ୟାୟ ଅଛି । 
## ଆନିମେ
ଏହାର ଆନିମେ ସଂସ୍କରଣ ଅକ୍ଟୋବର୍ ୨୦୦୨ରେ ଆରମ୍ଭ ହୋଇଥିଲା ।  ଏହା *ଟିଭି ତୋକ୍ଯୋ*ରେ ପ୍ରସାରିତ ହୁଏ । ଏହାର ପ୍ରଥମ ସିଜନ୍ରେ ୨୨୦ଟି ଏପିସୋଡ଼ ଥିଲା । ଏହାର ଦ୍ୱିତିୟ ସିଜନ୍ *ନାରୁତୋ ଶିପ୍ପୁଦେନ୍*ରେ ବର୍ତ୍ତମାନ ୪୦୦ରୁ ଅଧିକ ଏପିସୋଡ଼ ଅଛି । ଏହାର ୧୧ଟି ଫିଲ୍ମ ମଧ୍ୟ ରହିଛି । 

## ଭାରତରେ
ଭାରତରେ ଏହା ପ୍ରଥମେ କାର୍ଟୁନ୍ ନେଟ୍ୱାର୍କରେ ପ୍ରସାରିତ ହୋଇଥିଲା, କିନ୍ତୁ ପରେ ବନ୍ଦ ହୋଇଯାଇଥିଲା । ବର୍ତ୍ତମାନ ଏହା ଆନିମାକ୍ସ ନାମକ ଚ୍ୟାନେଲ୍ରେ ଇଂରାଜୀରେ ପ୍ରସାରଣ ହୁଏ ।

ଶ୍ରେଣୀ:ମାଂଗା
ଶ୍ରେଣୀ:ଜାପାନୀ ଭାଷା ଥିବା ପ୍ରସଙ୍ଗ
ଅଧିସେକେଣ୍ଡ

[[Image:Leap Second - June 30, 2012.png|thumb|right|300px|UTC ଅଧିସେକେଣ୍ଡ ଜୁନ ୩୦, ୨୦୧୨, ୨୩:୫୯:୬୦ ବେଳେ ଘଟିଥିବା UTC ଘଡ଼ିର ଏକ ସ୍କ୍ରିନ କ୍ୟାପଚର । time.govରୁ ଉଦ୍ଧୃତ । ]]
ପୃଥିବୀର ଘୁର୍ଣ୍ଣନ ସାମାନ୍ୟ ଧିର ଥିବାରୁ ସମୟ ଏବଂ ଆବର୍ତ୍ତନ ସହ ସମ୍ବନ୍ଧ ବଜାୟ ରଖିବା ଉଦ୍ଦେଶ୍ୟରେ ଏକ ଅଧିସେକେଣ୍ଡ ଯୋଡ଼ା ହେଉଛି । ଏହା ଲୋକମାନେ ସେମାନଙ୍କ ଦୈନନ୍ଦିନ ଜୀବନରେ ବ୍ୟବହାର କରୁଥିବା  କୋର୍ଡିନେଟେଡ ୟୁନିଭର୍ସାଲ ଟାଇମ କିମ୍ବା UTC ଅନୁଯାୟୀ ସ୍ଥିର କରାଯାଇଛି ।

## ଏକ ସେକେଣ୍ଡର ହିସାବ
UTC ହେଉଛି "ଆଣବିକ ସମୟ(atomic time)", ତାହା ସେସିୟମ (cesium)ର ଅତିଆକଳନ ବୈଦୁତିକ-ଚୁମ୍ବକୀୟ ଅଣୁ ପରିବର୍ତ୍ତନ କାଳ ସହ ଏକ ସେକେଣ୍ଡର ଅବଧି ସମାନ ଅଟେ । ଏହି ଅଣୁ ପରିବର୍ତ୍ତନଗୁଡ଼ିକ ଅତ୍ୟନ୍ତ ଭରସାଯୋଗ୍ୟ ଯେ ସେସିୟମ ଘଡ଼ି, ୧,୪୦୦,୦୦୦ ବର୍ଷର ଏକ ସେକେଣ୍ଡ ସହ ଠିକ ସମାନ । 
## ଯଥାର୍ଥତା
ପ୍ରକୃତରେ ଏକ ଦିନ ସମାନ ୮୬,୪୦୦ ସେକେଣ୍ଡ ଅଟେ ।  ମିନ୍ ସୋଲର ଡେ ଯାହା ଦିନର ହାରାହାରି ଅବଧିକୁ ସୂଚାଏ । ଏହା ପୃଥିବୀରେ ଏକ ଆବର୍ତ୍ତନ କାଳ ଉପରେ ନିର୍ଭର କରେ । ଏହାର ଅବଧି ପ୍ରାୟ ୮୬,୪୦୦,୦୦୨ ଦୀର୍ଘ ଅଟେ । ପୃଥିବୀର ଆବର୍ତ୍ତନ ସମୟକ୍ରମେ ଧିର ହେଉଥିବା କାରଣରୁ ସୂର୍ଯ୍ୟ, ଚନ୍ଦ୍ର ଓ ପୃଥିବୀ ମଧ୍ୟରେ ମାଧ୍ୟାକର୍ଷଣ ବଳ ସହ ଏକ ବାଧା ଦେଉଥିବା ବଳ କଷାକଷି ହୋଇଥାଏ । ବୈଜ୍ଞାନିକମାନେ ଆକଳନ କରନ୍ତି ଯେ ମିନ୍ ସୋଲାର ଡେ ୧୮୨୦ ମସିହା ଏବଂ ତା’ପରଠାରୁ ୮୬,୪୦୦ ସେକେଣ୍ଡ ଦୀର୍ଘ ହୋଇନାହିଁ । ଏହି ଦୁଇ ମିଲିସେକେଣ୍ଡ ବ୍ୟବଧାନ ଏକ ସେକେଣ୍ଡର ଦୁଇ ହଜାର ଭାଗରୁ ଏକ ଭାଗ । ଯାହା ଏକ ଆଖି ପଲକ ପଡିବା ସମୟଠାରୁ ବହୁତ କମ । ଯଦି ଏହି ଛୋଟ ଅସଙ୍ଗତି ବାରମ୍ବାର ପ୍ରତ୍ୟେକ ଦିନ ଏକ ବର୍ଷକ ପାଇଁ ହୁଏ,ଏହା ବର୍ଷ ଶେଷକୁ ଏକ ସେକେଣ୍ଡ ଭାବେ ଯୋଡ଼ା ହେବ । ସାଧାରଣତଃ ଜୁନ ୩୦ କିମ୍ବା ଡିସେମ୍ବର ୩୧ରେ ଏକ ଅଧିସେକେଣ୍ଡ ଯୋଡ଼ାଯାଇଥାଏ । ସାଧାରଣଭାବରେ ଘଡିର ସମୟ ୨୩:୫୯:୫୯ରୁ ପରଦିନ ୦୦:୦୦:୦୦କୁ ପରିବର୍ତ୍ତିତ ହୋଇଥାଏ କିନ୍ତୁ ଜୁନ ୩୦ରେ ଏହି ଅଧିସେକେଣ୍ଡ ଯୋଡ଼ାହୋଇ ୨୩:୫୯:୫୯ରୁ ୨୩:୫୯:୬୦ ହିସାବ କରାଯାଇଥାଏ ଓ ଜୁଲାଇ ୧ ତାରିଖ ପ୍ରାରମ୍ଭ ୦୦:୦୦:୦୦ରୁ ହୋଇଥାଏ ।
## ଅଧିସେକେଣ୍ଡର ପ୍ରବେଶ
## ଇତିହାସ
ପୂର୍ବର ଅଧିସେକେଣ୍ଡଗୁଡ଼ିକ କିଛି କମ୍ପ୍ୟୁଟରଗୁଡ଼ିକରେ ଅନେକ ଚ୍ୟାଲେଞ୍ଜ ସୃଷ୍ଟି କରିଛି । ସେଥିରେ ଏହିପରି ପୃଥିବୀର ଗତିରେ ଅଧିସେକେଣ୍ଡଗୁଡ଼ିଏ ଯୋଡ଼ାହେବାକୁ ଆକଳନ ହୋଇଛି କିନ୍ତୁ ପ୍ରତବର୍ଷ ଏହା ଯୋଡ଼ାହେବାର ନିର୍ଦ୍ଦିଷ୍ଟ କିଛି ପୂର୍ବାନୁମାନ କରିହେବ ନାହିଁ । ୧୯୭୨ରୁ ପ୍ରଥମେ ଅଧିସେକେଣ୍ଡ ଯୋଡ଼ାହେବା ଆରମ୍ଭ ହୋଇଥିଲା । ୧୯୯୯ ଯାଏଁ ଅଧିସେକେଣ୍ଡଗୁଡ଼ିକୁ ବାର୍ଷିକ ହାରାହାରି ଏକ ସେକେଣ୍ଡ ହିସାବରେ ଯୋଡ଼ା ଯାଉଛି । ତାପରଠାରୁ ଏହି ଅଧିସେକେଣ୍ଡର ବ୍ୟବହାର ବଢିଛି । ୨୦୧୫ ଜୁନ ୩୦ରେ ଯୋଡ଼ା ହେଉଥିବା ଅଧିସେକେଣ୍ଡ ୨୦୦୦ ମସିହା ପରଠୁ ଚତୁର୍ଥଥର ପାଇଁ ସରକାରୀ ଭାବେ ଯୋଡ଼ାଯାଇ ଗଣନା କରାଯାଉଛି ।

## ପଦକ୍ଷେପ
କାର୍ଯ୍ୟକାରୀ ଭାବେ ଅନେକ ସମୟ ଗଣକ ଯନ୍ତ୍ର/ କମ୍ପ୍ୟୁଟର ସିଷ୍ଟମ ଏକ ସେକେଣ୍ଡ ପାଇଁ ବନ୍ଦ ରଖାଯାଏ । 
## ବିରୋଧାଭାଷ
ଏହି ଘଟଣା ସମୟ ହିସାବ କିତାବରେ ଏକ ବିଷମ ପରିସ୍ଥିତି ସୃଷ୍ଟି କରୁଥିବାରୁ ବିଶ୍ୱର ଅନେକ ଲୋକ ଏହାକୁ ବିରୋଧ କରନ୍ତି । 

## ଆଧାର
## ବାହାର ତଥ୍ୟ
* LeapSecond.com - A web site dedicated to precise time and frequency
* NIST FAQ about leap year and leap second 
* The leap second: its history and possible future
* Leap Seconds, U.S. Naval Observatory 

ଶ୍ରେଣୀ:ବିଜ୍ଞାନ
ଶ୍ରେଣୀ:ସମୟ
ଜୀବାଣୁ ଭାଜିନୋସିସ

ଜୀବାଣୁ ଭାଜିନୋସିସ (ସଂକ୍ଷେପରେ ବିଭି) ବା ଯୋନିପଥ ଜୀବାଣୁ ରୋଗ ବା ଗାର୍ଡନେରେଲା ଯୋନିପଥ ପ୍ରଦାହ (ଇଂରାଜୀରେ ଯଥାକ୍ରମେ  **bacterial vaginosis** (**BV**), also known as **vaginal bacteriosis** or **Gardnerella vaginitis**), ଏକ ଯୋନିପଥ ରୋଗ ଯାହା ଅତ୍ୟଧିକ ଜୀବାଣୁ ବୃଦ୍ଧିଦ୍ୱାରା ହୁଏ ।  ଏହି ରୋଗରେ ଯୋନୀପଥରୁ ଅଧିକାଂଶ ସମୟରେ ମାଛ ଭଳି ଗନ୍ଧ ହେଉଥିବା ତରଳ ସ୍ରାବ ବାହାରେ ।  ଏହି ତରଳ ସ୍ରାବର ରଙ୍ଗ ଧଳା ବା ପାଉଶିଆ ଦେଖାଯାଏ ।  ପରିସ୍ରା କଲାବେଳେ ଜ୍ୱାଳା ହୁଏ ।  ବିଭି ରୋଗ ଥିଲେ ଅନ୍ୟ ଅନେକ ଯୌନସଙ୍ଗମ ସଞ୍ଚାରିତ ସଂକ୍ରମଣ ରୋଗ ହେବା ସଙ୍କଟ ରହେ ଯେପରିକି ଏଚଆଇଭି/ଏଡସ ।  ଗର୍ଭାବସ୍ଥାରେ ଏହି ରୋଗ ହେଲେ ସଠିକ ସମୟ ପୂର୍ବରୁ ପ୍ରସବ ହେବା ସଙ୍କଟ ରହେ । 

ଯୋନୀପଥରେ ସ୍ୱାଭାବିକ ଭାବରେ ରହୁଥିବା ଜୀବାଣୁମାନଙ୍କର ସନ୍ତୁଳନ ଠିକ ନ ରହିଲେ ଏହି ରୋଗ ହୁଏ ।  ରୋଗୀର ଲକ୍ଷଣ ଦେଖି ଓ ଯୋନୀପଥର ସ୍ରାବର ପି.ଏଚ ଅଧିକ ରହିଲେ ଓ ଜୀବାଣୁ ସଂଖ୍ୟା ମାତ୍ରାଧିକ ଥିଲେ ଏହି ରୋଗ ନିର୍ଣ୍ଣୟ କରାଯାଏ । 

ସାଧାରଣତଃ କ୍ଲିଣ୍ଡାମାଇସିନ ଆଣ୍ଟିବାୟୋଟିକ କିମ୍ବା ମେଟ୍ରୋନିଡାଜୋଲ ଦେଇ ଏହି ରୋଗ ଚିକିତ୍ସା କରାଯାଏ ।  ଦ୍ୱିତୀୟ ବା ତୃତୀୟ ତ୍ରୈମାସିକ ଗର୍ଭାବସ୍ଥାରେ ଏହି ଔଷଧ ଦେଇହେବ ।  କିନ୍ତୁ ଚିକିତ୍ସା ସତ୍ତ୍ୱେ ଏହି ରୋଗ ଆଉ ଥରେ ହୋଇପାରେ ।  ପ୍ରୋବାୟୋଟିକ ଦେଲେ ଏହାର ପୁନରୁତ୍ଥାନ ରୋକିପାରେ ।  ପ୍ରୋବାୟୋଟିକ ବା ଆଣ୍ଟିବାୟୋଟିକ ଦେବାଦ୍ୱାରା ଗର୍ଭାବସ୍ଥାର ଫଳାଫଳ ବିଷୟରେ ସଠିକତା ଜଣାପଡ଼ିନାହିଁ । 

ପ୍ରଜନନ ବୟସର ମହିଳାମାନଙ୍କଠାରେ ଏହି ବିଭି ସଂକ୍ରମଣ ଏକ ସାଧାରଣ ଯୋନୀପଥ ରୋଗ ।  ଯେ କୌଣସି ସମୟରେ ୫ %ରୁ ୭୦ % ମହିଳାଙ୍କର ଏହି ରୋଗ ଥାଏ ।  ଦେଶର ବିଭିନ୍ନ ଜାତିରେ ଏହି ରୋଗର ହାର ଭିନ୍ନ ଭିନ୍ନ ଥାଏ ।  ବିଭି ରୋଗ ସ‌ହିତ ସାମଞ୍ଜସ୍ୟ ଥିବା ଅନେକ ରୋଗର ବର୍ଣ୍ଣନା ଅତୀତରେ ଥିଲେ ମଧ୍ୟ ୧୮୯୪ ମସିହାରେ ଏହି ରୋଗ ବିଷୟରେ ସର୍ବପ୍ରଥମେ ଲିପିବଦ୍ଧ ହୋଇଥିଲା । 

## ଆଧାର 
ଶ୍ରେଣୀ:ପରଜୀବୀ ରୋଗ
ଶ୍ରେଣୀ:ଚିକିତ୍ସା ବିଜ୍ଞାନ
ଅଳ୍ପତାପ

**ଅଳ୍ପତାପ** (ଇଂରାଜୀରେ** Hypothermia**) ଶବ୍ଦ ଗ୍ରୀସ ଭାଷାରୁ (Greek ὑποθερμία) ନିଆଯାଇଛି ଯାହାର ଅର୍ଥ ଶରୀର ଅଭ୍ୟନ୍ତରର ଉତ୍ତାପ ୩୫.୦୦ ସେ.ରୁ କମ । ଏହାର ଲକ୍ଷଣ ଉତ୍ତାପ ଉପରେ ନିର୍ଭର କରେ । ସାମାନ୍ୟ ଅଳ୍ପତାପ ହୋଇଥିଲେ କମ୍ପ (shivering) ଓ ମାନସିକ ଅସଂଗତି ବା କନ୍‌ଫ୍ୟୁଜନ (confusion) ହୁଏ ।  ମଧ୍ୟମ ଅଳ୍ପତାପ ହେଲେ କମ୍ପ ବନ୍ଦ ହୋଇଯାଏ ଓ ମାନସିକ ଅସଂଗତି ବଢ଼ିଯାଏ ।  ସାଙ୍ଘାତିକ ଅଳ୍ପତାପ ହେଲେ ପାରାଡକ୍ସିକାଲ ଅନ‌ଡ୍ରେସିଙ୍ଗ ହୁଏ ଯେଉଁ ଅବସ୍ଥାରେ ଲୋକ ନିଜ ଲୁଗା ଫିଙ୍ଗି ଦିଏ ଓ ହୃତ୍‌ସ୍ପନ୍ଦନ ବନ୍ଦ ହୋଇଯାଏ ।

ଅଳ୍ପତାପ ରୋଗର ଦୁଇଟି ମୂଖ୍ୟ କାରଣ ଥାଏ । ସ୍ୱାଭାବିକ ଭାବରେ ଅତ୍ୟଧିକ ଥଣ୍ଡା ସଂସ୍ପର୍ଶରେ ଆସିଲେ ଏହି ରୋଗ ହୁଏ । ଅନ୍ୟାନ୍ୟ କାରଣ ମଧ୍ୟରେ ସାଧାରଣତଃ ଅତ୍ୟଧିକ ମଦନିଶା, ବୟସାଧିକ୍ୟ, ଅରୁଚି ଓ କମ‌ ରକ୍ତଶର୍କରା ଥିଲେ ହୁଏ । ଲୋକର ଲକ୍ଷଣ ଓ ସଙ୍କଟପ୍ରଦ ଅବସ୍ଥା ଦେଖି ବା ଦେହର ଆଭ୍ୟନ୍ତରୀଣ(କୋର୍) ଉତ୍ତାପ ମାପି ଅଳ୍ପତାପ ରୋଗ ନିର୍ଣ୍ଣୟ କରାଯାଏ । ସ୍ୱିଡେନର ଗୋଟିଏ ୭ ବର୍ଷ ବୟସର ବୁଡ଼ିଯାଉଥିବା ଝିଅର ସର୍ବନିମ୍ନ ରେକର୍ଡ଼ ହୋଇଥିବା ଉତ୍ତାପ ୧୩୦ ସେ. ଥିଲା ଓ ସେ ବଞ୍ଚିଯାଇଥିଲା ।ସିପିଆର ଚିକିତ୍ସାରେ ୬ ଘଣ୍ଟା ପରେ ରୋଗୀ ବଞ୍ଚିଯାଇଥିବା ବର୍ଣ୍ଣନା କରାଯାଇଛି ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଲାଇମ ରୋଗ

**ଲାଇମ ରୋଗ** ବା **ଲାଇମ ବୋରେଲିଓସିସ** ଏକ ପ୍ରକାର ସଂକ୍ରମକ ରୋଗ ଯାହା ବୋରେଲିଆ ଟାଇପର ଏକ ଜୀବାଣୁଦ୍ୱାରା ହୁଏ । 

ଇକ୍ସୋଡେସ (*Ixodes*) ପ୍ରଜାତିର ଟିଙ୍କ (tick) କାମୁଡ଼ିଲେ ମାନବକୁ ଏହି ରୋଗ ବ୍ୟାପେ ।  ଜୀବାଣୁ ବ୍ୟାପିବା ନିମନ୍ତେ ଟିଙ୍କ ଅନ୍ୟୁନ ୩୬ରୁ ୪୮ ଘଣ୍ଟା ଲାଖି ରହିବା ଆବଶ୍ୟକ ।  ଉତ୍ତର ଆମେରିକାରେ ବୋରେଲିଆ ବରଡରଫେରି ସେନ୍ସୁ ସ୍ଟିକ୍ଟୋ (*Borrelia burgdorferi sensu stricto*) ଜୀବାଣୁଦ୍ୱାରା; ୟୁରୋପ ଓ ଏସିଆରେ ବୋରେଲିଆ ଆଫଜେଲି ଓ ବୋରେଲିଆ ଗାରିନିନି (*Borrelia afzelii* and *Borrelia garinii*) ଜୀବାଣୁଦ୍ୱାରା ଏହି ରୋଗ ହୁଏ ।  ମାନବ, ପଶୁ ବା ଖାଦ୍ୟ ମାଧ୍ୟମାରେ ଏହା ବ୍ୟାପେ ନାହିଁ ।  ପ୍ରାରମ୍ଭ କାଳରେ ରକ୍ତ ପରୀକ୍ଷାରେ ସଫଳତା ନ ମିଳି ପାରେ ।   

ଏହାର ପ୍ରତିଷେଧ ନିମନ୍ତେ ଟିଙ୍କ କାମୁଡ଼ାରୁ ରକ୍ଷା ପାଇବା ନିମନ୍ତେ ଚେଷ୍ଟା କରିବା ଆବଶ୍ୟକ: ଲମ୍ବା ପ୍ୟାଣ୍ଟ ପିନ୍ଧିବା ଓ ଡିଇଇଟି (DEET) ବ୍ୟବ‌ହାର କରିବା ।  ଟିଙ୍କ କାଢ଼ିବାବେଳେ ତାହା ଦେହରେ ରକ୍ତ ଭରିରହିଥିଲେ ଗୋଟିଏ ଡୋଜ ଡକ୍ସିସାଇକ୍ଲିନ ଦେଇ ସଂକ୍ରମଣ ପ୍ରତିରୋଧ କରିହୁଏ କିନ୍ତୁ ସଂକ୍ରମଣ କ୍ୱଚିତ ହେଉଥିବାରୁ ସାଧାରଣତଃ ଏହା ଦେବାକୁ ପରାମର୍ଶ ଦିଆଯାଏ ନାହିଁ ।  ଆମେରିକାରେ ହିସାବ ଅନୁସାରେ ବାର୍ଷିକ ୩୦୦,୦୦୦ ଲୋକ ଓ ୟୁରୋପରେ ୬୫,୦୦୦ ଲୋକଙ୍କୁ ଏହି ରୋଗ ହୁଏ ।  ଗ୍ରୀଷ୍ମ ଆରମ୍ଭରେ ଏହି ରୋଗ ସାଧାରଣତଃ ହୁଏ ।  ସନ ୧୯୮୧ରେ ଉଇଲି ବରଗରଫର (Willy Burgdorfer) ପ୍ରଥମେ ଏହି ଜୀବାଣୁ ବିଷୟରେ ବର୍ଣ୍ଣନା କରିଥିଲେ ।  କ୍ରନିକ ବା ଦୀର୍ଘସ୍ଥାୟୀ ଲକ୍ଷଣ‌ଗୁଡ଼ିକ ଭଲରୂପରେ ବର୍ଣ୍ଣନା କରାଯାଇଛି ଯାହାକୁ ପୋଷ୍ଟ-ଟ୍ରିଟମେଣ୍ଟ ଲାଇମ ରୋଗ କୁହାଯାଉଥିଲା କିନ୍ତୁ ସମ୍ପ୍ରତି କ୍ରନିକ ଲାଇମ ରୋଗ କୁହାଯାଉଛି ।  କେତେକ ସ୍ୱାସ୍ଥ୍ୟପ୍ରବନ୍ଧକ ମତରେ ଏହା ସଂକ୍ରମଣ ଚାଲୁ ରହିବା ଯୋଗୁ ହେଉଛି କିନ୍ତୁ ଏହା ସତ୍ୟ ବୋଲି ବିଶ୍ୱାସ ହେଉନି ।  ଆଗରୁ ମିଳୁଥିବା ଲାଇମ ଟିକା ଆଉ ମିଳୁନି ।  ନୂଆ ଟିକା ନିମନ୍ତେ ଗବେଷଣା ଚାଲିଛି । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଶ୍ରେଣୀ:ସଂକ୍ରାମକ ରୋଗ
ଏଣ୍ଡୋମେଟ୍ରିଓସିସ

ଏଣ୍ଡୋମେଟ୍ରିଓସିସ (ଇଂରାଜୀରେ **endometriosis**) ଏକ ରୋଗ ଯେଉଁଥିରେ ଜରାୟୁର ଅଭ୍ୟନ୍ତରରେ ସାଧାରଣତଃ ବଢ଼ୁଥିବା ତନ୍ତୁ ତାହାର ବାହାରେ ପାଖରେ ବଢ଼େ ।  ପେଲଭିସ ଯନ୍ତ୍ରଣା ଓ ବନ୍ଧ୍ୟାଦୋଷ ଏହାର ମୂଖ୍ୟ ଲକ୍ଷଣ ।  ପାଖାପାଖି ଅର୍ଦ୍ଧେକ ସଂଖ୍ୟକ ମହିଳାଙ୍କର କ୍ରନିକ ପେଲଭିକ ଯନ୍ତ୍ରଣା ହୁଏ ଓ ୭୦ % ମହିଳାଙ୍କର ଋତୁସ୍ରାବ ସମୟରେ ଯନ୍ତ୍ରଣା ହୁଏ ।   ଯୌନ ସମ୍ଭୋଗ ସମୟରେ କଷ୍ଟ ହୁଏ ।  ପ୍ରାୟ ଅଧା ଲୋକଙ୍କର ବନ୍ଧ୍ୟାଦୋଷ ହୁଏ । 

ଏହି ରୋଗର କାରଣ ସ୍ପଷ୍ଟ ନୁହେଁ ।  ବ୍ୟାୟାମ ଓ ମଦ୍ୟତ୍ୟାଗ ଏହି ରୋଗ ସଙ୍କଟ ଦୂର କରିପାରେ । 

ରଫ୍ ହିସାବରେ ୬-୧୦ % ମହିଳାଙ୍କର ଏଣ୍ଡୋମେଟ୍ରିଓସିସ ରୋଗ ହୁଏ ।   ତୃତୀୟ ଓ ଚତୁର୍ଥ ଦଶକ ବୟସରେ ସାଧାରଣତଃ ଏହି ରୋଗ ହୁଏ ।   ସନ ୧୯୨୦ରେ ଏହି ରୋଗ ଏକ ସ୍ୱତନ୍ତ୍ର ରୋଗର ମାନ୍ୟତା ପାଇଲା । ଏହା ପୂର୍ବରୁ ଏଣ୍ଡୋମେଟ୍ରିଓସିସ ଓ ଆଡେନୋମାୟୋସିସ ଏକା ରୋଗ ଭାବରେ ବିବେଚିତ ହେଉଥିଲା ।  ଏହାର ପ୍ରଥମ ବର୍ଣ୍ଣନାକାରଙ୍କ ନାମ ଅଜଣା ହୋଇ ରହିଯାଇଛି । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଗଜେନ୍ଦ୍ର ପ୍ରସାଦ ସାହୁ

**ଗଜେନ୍ଦ୍ର ପ୍ରସାଦ ସାହୁ** (ଜନ୍ମ ୧୪ ଅପ୍ରେଲ ୧୯୬୧) ଜଣେ ଓଡ଼ିଆ ମୂର୍ତ୍ତିକାର, ଚିତ୍ରକର ଏବଂ କଳାଶିକ୍ଷକ । ଭାରତର ପ୍ରତିଷ୍ଠିତ କ୍ରୀଡ଼ା ପୁରସ୍କାର ଅର୍ଜୁନ ପୁରସ୍କାରରେ ପ୍ରଦାନ କରାଯାଉଥିବା ଟ୍ରଫି ତାଙ୍କଦ୍ୱାରା ପ୍ରସ୍ତୁତ କରାଯାଏ ।  ୨୦୧୫ମସିହାରେ ଅନୁଷ୍ଠିତ ନବକଳେବର ପାଇଁ ଓଡ଼ିଶା ସରକାରଙ୍କଦ୍ୱାରା ବ୍ୟବହୃତ ଲୋଗୋଟିକୁ ମଧ୍ୟ ଗଜେନ୍ଦ୍ର ସାହୁ ପ୍ରସ୍ତୁତ କରିଥିଲେ । ସେ ଓଡ଼ିଶା ଲଳିତ କଳା ଏକାଡେମୀର ସଚିବ ଭାବରେ ମଧ୍ୟ କାର୍ଯ୍ୟ କରିଛନ୍ତି ।

## ବାଲ୍ୟ ଜୀବନ ଓ ଶିକ୍ଷା 
ଗଜେନ୍ଦ୍ର, ବାଲେଶ୍ୱର ଜିଲ୍ଲା ଅନ୍ତର୍ଗତ ଗୋପାଳପୁରର ପାଇକସ୍ତା ଗ୍ରାମର ଏକ ଚାଷୀ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ମା' ଘରେ ପକାଉଥିବା ଝୋଟିଚିତା ଦେଖି ଗଜେନ୍ଦ୍ର ଚିତ୍ରକଳା ପ୍ରତି ଆକୃଷ୍ଟ ହୋଇଥିଲେ । ବିଦ୍ୟାଳୟ ସ୍ତରରୁ ବିଭିନ୍ନ ପ୍ରତିଯୋଗିତା ଜିତି ଆସିଥିବା ଗଜେନ୍ଦ୍ର ସେହି ସମୟରୁ କଳାକୁ ନିଜର ବୃତ୍ତି କରିବେ ବୋଲି ସିଦ୍ଧାନ୍ତ ନେଇ ସାରିଥିଲେ । ବାଲେଶ୍ୱରରୁ କଲେଜ ଶିକ୍ଷା ସମାପ୍ତ କରି, ଗଜେନ୍ଦ୍ର ଖଲିକୋଟ ଆର୍ଟ କଲେଜରୁ କଳାରେ ସ୍ନାତକ କରିଥିଲେ ।

## ବୃତ୍ତିଗତ ଜୀବନ 
ସ୍ନାତକ ସାରିବା ପରେ, ଗଜେନ୍ଦ୍ର କିଛି ଦିନ ଏକ ସମ୍ବାଦପତ୍ରରେ କାମ କରିଥିଲେ । ୧୯୮୬ ମସିହା ଡିସେମ୍ବର ୧୨ରେ ସେ ବି.କେ ଆର୍ଟ କଲେଜରେ ଜଣେ ଶିକ୍ଷକ ଭାବରେ ମୁଦ୍ରଣ କଳା ବିଭାଗରେଯୋଗଦେଇଥିଲେ । ୨୦୦୯ ମସିହାରେ, ଭାରତ ସରକାରଙ୍କ "କ୍ରୀଡା ଓ ଯୁବ ବ୍ୟାପାର" ମନ୍ତ୍ରଣାଳୟ ତରଫରୁ ଅର୍ଜ୍ଜୁନ ପୁରସ୍କାର ଟ୍ରଫିକୁ ପରିବର୍ତ୍ତନ କରିବ ପାଇଁ ଦରଖାସ୍ତ ଓ ଡିଜାଇନ ଆହ୍ୱାନ କରାଯାଇଥିଲା । ଗଜେନ୍ଦ୍ରଙ୍କ ଡିଜାଇନ ଏଥି ପାଇଁ ନିର୍ବାଚିତ ହୋଇଥିଲା । ଏହା ଗଜେନ୍ଦ୍ରଙ୍କୁ ଜାତୀୟ ପରିଚିତି ଆଣି ଦେଇଥିଲା । ୨୦୦୯ ମସିହାରୁ ପ୍ରଦାନ କରାଯାଉଥିବା ଅର୍ଜୁନ ପୁରସ୍କାର ଟ୍ରଫି, ଗଜେନ୍ଦ୍ର ହିଁ ପ୍ରସ୍ତୁତ କରିଆସୁଛନ୍ତି । ଅର୍ଜୁନ ପୁରସ୍କାର ବ୍ୟତିତ ଦ୍ରୋଣାଚାର୍ଯ୍ୟ ପୁରସ୍କାର, ଧ୍ୟାନଚାନ୍ଦ ପୁରସ୍କାର, ତେଞ୍ଜିଙ୍ଗ ନରବେ ପୁରସ୍କାର ପାଇଁ ମଧ୍ୟ ସେ ଟ୍ରଫି ନିର୍ମାଣ କରିଆସୁଛନ୍ତି । ଏହି ଟ୍ରଫିଗୁଡ଼ିକ ନିର୍ମାଣ କରିବାରେ ତାଙ୍କର ଚାରିଜଣ ଛାତ୍ର; ମାନସ ମହାରଣା, ସନ୍ତୋଷ ରାଉତରାୟ, ଛତ୍ରପତି ବିଶ୍ୱାଳ ଓ ତପନ ମହାରଣା ତାଙ୍କୁ ସାହାଯ୍ୟ କରିଥାନ୍ତି । ଗଜେନ୍ଦ୍ରଙ୍କର ବହୁ ଚିତ୍ରକଳା ପ୍ରଦର୍ଶନୀ ମଧ୍ୟ ଆୟୋଜିତ ହୋଇସାରିଛି । ୨୦୧୯ ମସିହାରେ ଗଜେନ୍ଦ୍ର, ଓଡ଼ିଶା ଲଳିତ କଳା ଏକାଡେମୀର ସଚିବ ଭାବରେ ଆସୀତ ହୋଇଥିଲେ । 
 
## ଆଧାର 
ଶ୍ରେଣୀ:୧୯୬୧ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ବାଲେଶ୍ୱର ଜିଲ୍ଲାର ଲୋକ
ଶ୍ରେଣୀ:୨୦୧୫ ନବକଳେବର ଗଣସମ୍ପାଦନାରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଗତିକୃଷ୍ଣ ମିଶ୍ର

**ଗତିକୃଷ୍ଣ ମିଶ୍ର**, ଓଡ଼ିଶା ଉଚ୍ଚ ନ୍ୟାୟାଳୟର ସପ୍ତମ ମୁଖ୍ୟ ବିଚାରପତି ଥିଲେ (୦୧.୦୫.୧୯୬୯ - ୩୦.୧୦.୧୯୭୫) ।
୧୯୬୯ ମଇ ପହିଲାରେ ସେ ଏହି ଆସନ ଅଳଙ୍କୃତ କରିଥିଲେ । ଏହି ପଦବୀରେ ସେ ଛଅ ବର୍ଷରୁ ଅଧିକ ସମୟ କାର୍ଯ୍ୟ କରିଥିଲେ ।

## ବୃତ୍ତିଗତ ଜୀବନ 
ଢେଙ୍କାନାଳ ଜିଲ୍ଲାର ଗଇଲୋ ଗ୍ରାମରେ ଜନ୍ମିତ ଶ୍ରୀ ମିଶ୍ରଙ୍କ ପ୍ରାଥମିକ ଶିକ୍ଷା ନିଜ ଗାଁ ବିଦ୍ୟାଳୟରେ ସମ୍ପନ୍ନ ହୋଇଥିଲା । ପାଟନା ବିଶ୍ୱବିଦ୍ୟାବିଦ୍ୟାଳୟରେ ୧୯୩୭ରେ ଅର୍ଥନୀତିରେ ସ୍ନାତକୋତ୍ତର ଡିଗ୍ରି ହାସଲ କରି ପାଟନାରେ ହିଁ ଆଇନ ଶିକ୍ଷା ସମାପ୍ତ କଲେ ଓ ତାପରେ ସେ ଓଡ଼ିଶା ଫେରିଥିଲେ । ୧୯୪୦ରେ କଟକରେ ଆଇନ ବ୍ୟବସାୟ ଆରମ୍ଭ କରିଥିଲେ । ୧୯୪୩ରେ ସେ ମୁନ୍‌ସଫ୍ ଭାବେ ସରକାରୀ ଚାକିରିରେ ଯୋଗ ଦେଲେ । ପରେ ସବ୍ ଜଜ୍ ପାହ୍ୟାକୁ ଉନ୍ନିତ ହୋଇ ବିଭିନ୍ନ ସ୍ଥାନରେ ଏହି ଦାୟିତ୍ୱ ତୁଲାଇ ଥିଲେ । ତେବେ ୧୯୫୦ ମସିହାରେ ସରକାରୀ ଚାକିରିରୁ ଇସ୍ତଫା ଦେଇ ଓକିଲାତି ବ୍ୟବସାୟ ଆରମ୍ଭ କରିଥିଲେ । ବାର ବର୍ଷ ପରେ ଅର୍ଥାତ, ୩୦.୦୧.୧୯୬୨ରେ ଓଡ଼ିଶା ଉଚ୍ଚ ନ୍ୟାୟାୟଳରେ ଅତିରିକ୍ତ ବିଚାରପତି ଭାବେ ନିଯୁକ୍ତ ହେଲେ ।

ମୁଖ୍ୟ ବିଚାରପତି ପଦବୀରେ ଥିବା ବେଳେ ସେ ୧ ଜୁଲାଇ ୧୯୭୨ଠାରୁ ୮ ନଭେମ୍ବର ୧୯୭୨ ଓ  ୨୧ ଅଗଷ୍ଟ ୧୯୭୪ଠାରୁ ୨୫ ଅକ୍ଟୋବର ୧୯୭୪ ପର୍ଯ୍ୟନ୍ତ ଦୁଇଥର ଓଡ଼ିଶାର ରାଜ୍ୟପାଳ (କାର୍ଯ୍ୟକାରୀ) ଦାୟିତ୍ୱ ନିର୍ବାହ କରିଥିଲେ ।

ଜୁଲାଇ ୦୬, ୧୯୯୨ରେ ତାଙ୍କର ଦେହାବସାନ ହେଲା । ମୃତ୍ୟୁ ବେଳକୁ ତାଙ୍କର ଦୁଇ ପୁଅ ଏବଂ ଦୁଇ ଝିଅ ଥିଲେ ।

## ଆଧାର 
ଶ୍ରେଣୀ:୧୯୧୧ ଜନ୍ମ
ଶ୍ରେଣୀ:୨୦୦୯ ମୃତ୍ୟୁ
ଶ୍ରେଣୀ:ଢେଙ୍କାନାଳ ଜିଲ୍ଲାର ଲୋକ
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ମୁଖ୍ୟ ବିଚାରପତି
ଶ୍ରେଣୀ:ଓଡ଼ିଶାର ରାଜ୍ୟପାଳ
ତ୍ରିବିକ୍ରମ ପତି

**ତ୍ରିବିକ୍ରମ ପତି**, ଜଣେ ଓଡ଼ିଆ ଗଣିତଜ୍ଞ ତଥା ଶ୍ରୀଜଗନ୍ନାଥ ସଂସ୍କୃତ ବିଶ୍ୱବିଦ୍ୟାଳୟର ପ୍ରାକ୍ତନ କୁଳପତି ଥିଲେ । ଆହ୍ଲାବାଦ ବିଶ୍ୱବିଦ୍ୟାଳୟର କୁଳପତି ଆସନ ଅଳଙ୍କୃତ କରିଥିବା ସେ ପ୍ରଥମ ଓଡ଼ିଆ ବ୍ୟକ୍ତି । ଗାଣିତିକ ସିଦ୍ଧାନ୍ତ ରିମାନ ହାଇପୋଥେସିସ୍ର ସମାଧାନ ସୂତ୍ର ବାହାର କରି, ସେ ସମଗ୍ର ବିଶ୍ୱରେ ଚର୍ଚ୍ଚିତ ହୋଇଥିଲେ ।

## ବାଲ୍ୟଜୀବନ ଓ ଶିକ୍ଷା 
ତ୍ରିବିକ୍ରମ, ୧୯୨୯ ଅକ୍ଟୋବର ୨୩ ତାରିଖରେ କଟକରେ ଜନ୍ମଗ୍ରହଣ କରିଥିଲେ । ସେ ଉତ୍କଳମଣି ଗୋପବନ୍ଧୁ ଦାସଙ୍କର ନାତି ଥିଲେ । ସେ ପିଲାବେଳୁ ଜଣେ ମେଧାବୀ ଛାତ୍ର ଥିଲେ ଓ ସବୁ ଶ୍ରେଣୀରେ ପ୍ରଥମ ସ୍ଥାନ ଅଧିକାର କରିଆସୁଥିଲେ । ୧୯୪୮ମସିହାରେ ସେ ଉତ୍କଳ ବିଶ୍ୱବିଦ୍ୟାଳୟରୁ ସ୍ନାତକ ଓ ୧୯୫୦ମସିହାରେ ଆହ୍ଲାବାଦ ବିଶ୍ୱବିଦ୍ୟାଳୟରୁ ସ୍ନାତକୋତ୍ତର ସମାପ୍ତ କରିଥିଲେ । 

## ବୃତ୍ତିଗତ ଜୀବନ 
ସ୍ନାତକୋତ୍ତର ପରେ,୧୯୫୦ମସିହାରେ ତ୍ରିବିକ୍ରମ ଆହ୍ଲାବାଦ ବିଶ୍ୱବିଦ୍ୟାଳୟରେ ହିଁ ଜଣେ ରିସର୍ଚ୍ଚ ସ୍କଲାର ଭାବରେ ଯୋଗଦେଇଥିଲେ । ତାଙ୍କର ରିସର୍ଚ୍ଚ କାମ ଦେଶ ବିଦେଶର ଅନେକ ଜର୍ଣ୍ଣାଲରେ ପ୍ରକାଶ ପାଇଥିଲା । ୧୯୫୩ ମସିହାରେ, ମାତ୍ର ୨୪ବର୍ଷ ବୟସରେ ଆହ୍ଲାବାଦ ବିଶ୍ୱବିଦ୍ୟାଳୟ ତାଙ୍କୁ ଡକ୍ଟରେଟ ଇନ ଫିଲୋସଫି ଓ ୧୯୫୬ ମସିହାରେ ଡକ୍ଟରେଟ ଇନ ସାଇନ୍ସ ଉପାଧୀ ପ୍ରଦାନ କରିଥିଲା । ଡକ୍ଟରେଟ ଇନ ସାଇନ୍ସ ଉପାଧୀ ଲାଭକରିବାରେ ସେ ବିଶ୍ୱବିଦ୍ୟାଳୟର କନିଷ୍ଠତମ ଅଧ୍ୟାପକ ଥିଲେ । ସେ ଦୁଇ ବର୍ଷ ପାଇଁ ବୁର୍ଲା ଇଞ୍ଜିନିୟରିଂ କଲେଜର ଗଣିତ ବିଭାଗର ମୁଖ୍ୟ ଭାବରେ କାର୍ଯ୍ୟ କରିଥିଲେ । ୧୯୫୮ରେ ପୁନର୍ବାର ସେ ଆହ୍ଲାବାଦ ବିଶ୍ୱବିଦ୍ୟାଳୟକୁ ଫେରିଯାଇ ଗଣିତ ବିଭାଗର ଆସୋସିଏଟ ପ୍ରଫେସର ଭାବରେ କାର୍ଯ୍ୟାରାମ୍ଭ କରିଥିଲେ । ଚାକିରି ଜୀବନର ମୁଖ୍ୟ ଭାଗ ସେ ଆହ୍ଲାବାଦ ବିଶ୍ୱବିଦ୍ୟାଳୟରେ ହିଁ ବିତାଇଥିଲେ । ପ୍ରାୟ ଦଶ ବର୍ଷ ସେ ଜବଲପୁର ବିଶ୍ୱବିଦ୍ୟାଳୟରେ ଗଣିତ ବିଭାଗର ମୁଖ୍ୟ ଭାବରେ ମଧ୍ୟ କାର୍ଯ୍ୟ କରିଥିଲେ । ଜଣେ ଗଣିତଜ୍ଞ ଭାବରେ ପ୍ରାୟ ଦେଢ଼ ଶହ ବର୍ଷ ଧରି ଅସମାହିତ "ରିମାନ ହାଇପୋଥେସିସ"ର ସମାଧାନ ସୂତ୍ର ବାହାର କରି ସେ ଚର୍ଚ୍ଚାକୁ ଆସିଥିଲେ । ଏହା ବ୍ୟତିତ ଅନ୍ୟନ୍ୟ ଦେଢ଼ ଶହ ଅସମାହିତ ଗଣିତର ସମାଧାନ ସୂତ୍ର ମଧ୍ୟ ସେ ବାହାର କରିଥିଲେ । 

ଗଣିତ ବ୍ୟତିତ ସଂସ୍କୃତରେ ମଧ୍ୟ ତାଙ୍କର ପାଣ୍ଡିତ୍ୟ ଥିଲା । ସେ ପୁରୀ ଶ୍ରୀଜଗନ୍ନାଥ ସଂସ୍କୃତ ବିଶ୍ୱବିଦ୍ୟାଳୟର କୁଳପତି ଆସନ ମଧ୍ୟ ଅଳଙ୍କୃତ କରିଥିଲେ । ସେ ଓଡ଼ିଆ, ହିନ୍ଦୀ, ଉର୍ଦ୍ଦୁ ଓ ସଂସ୍କୃତରେ ସେ କବିତା ମଧ୍ୟ ରଚନା କରିଛନ୍ତି । ଚିତ୍ରାଙ୍କନ ଓ ଡାକଟିକଟ ସଂଗ୍ରହରେ ତାଙ୍କର ରୁଚି ଥିଲା । 

ଓଡ଼ିଶା ଗଣିତ ସଂସଦ, ଗଣିତ ଓ ପ୍ରୟୋଗ ପ୍ରତିଷ୍ଠାନ, *ଓଡ଼ିଶା ବିଜ୍ଞାନ ଏକାଡେମୀ* ଓ "ଆହ୍ଲାବାଦ ଗଣିତ ସଂସଦ" ଭଳି ବହୁ ଅନୁଷ୍ଠାନ ସହିତ ସେ ଜଡ଼ିତ ରହିଥିଲେ । 

## ସମ୍ମାନ ଓ ପୁରସ୍କାର 
* କଲିସ୍ ମେମୋରିଆଲ ଲେକ୍ଚରସିପ ସମ୍ମାନ
* ରାଜୀବ ଗାନ୍ଧୀ ନେସନାଲ ଇଉନିଟି ସମ୍ମାନ

୨୦୦୮ ଜୁଲାଇ ୦୨ତାରିଖରେ ଆହ୍ଲାବାଦଠାରେ ପ୍ରଫେସର ପତିଙ୍କର ଦେହାନ୍ତ ହୋଇଥିଲା । 

## ଆଧାର 
ଶ୍ରେଣୀ:୧୯୨୯ ଜନ୍ମ
ଶ୍ରେଣୀ:୨୦୦୮ ମୃତ୍ୟୁ
ଶ୍ରେଣୀ:କଟକ ଜିଲ୍ଲାର ଲୋକ
ଗୋବିନ୍ଦ ଚନ୍ଦ୍ର ଦାସ

**ଗୋବିନ୍ଦ ଚନ୍ଦ୍ର ଦାସ** (୩୦ ଜୁନ ୧୯୩୦ - ୧୭ ଅକ୍ଟୋବର ୨୦୦୮) ଜଣେ ଓଡ଼ିଆ ସାହିତ୍ୟିକ ତଥା ଆଇନଜୀବୀ ଥିଲେ । ସେ ଓଡ଼ିଶାର ପୂର୍ବତନ ଆଡଭୋକେଟ ଜେନେରାଲ ଓ ଭାରତର ସର୍ବୋଚ୍ଚ ନ୍ୟାୟାଳୟରେ ଓକିଲାତି କରିବାରେ ସେ ପ୍ରଥମ ଓଡ଼ିଆ ବ୍ୟକ୍ତି ଅଟନ୍ତି । 

## ଜୀବନୀ 
ଗୋବିନ୍ଦ ଚନ୍ଦ୍ର ଦାସ ୧୯୩୦ ମସିହା ଜୁନ ମାସ ୩୦ତାରିଖ ଦିନ ଜନ୍ମଗ୍ରହଣ କରିଥିଲେ । ଛାତ୍ର ଜୀବନରୁ ସମାଜବାଦଦ୍ୱାରା ଆକର୍ଷିତ ହୋଇ, ସୋସାଲିଷ୍ଟ ପାର୍ଟିରେ ଯୋଗ ଦେଇଥିଲେ । ତାଙ୍କ ବାପାଙ୍କ ଇଚ୍ଛା ଥିଲା, ସେ ଭାରତୀୟ ପ୍ରଶାସନିକ ସେବାରେ ଯୋଗ ଦିଅନ୍ତୁ । କିନ୍ତୁ ସୋସାଲିଷ୍ଟ ପାର୍ଟିର ସଭ୍ୟ ହୋଇ, ପ୍ରଶାସନିକ ସେବାରେ ଯୋଗଦେବା ପାଇଁ ଗୋବିନ୍ଦ ଚନ୍ଦ୍ରଙ୍କର ଇଚ୍ଛା ନଥିଲା । ବାପାଙ୍କ ଇଚ୍ଛାକୁ ସମ୍ମାନ ଦେଇ ଭାରତୀୟ ପ୍ରଶାସନିକ ସେବା ଲିଖିତ ପରୀକ୍ଷା ଦେଇ କୃତକାର୍ଯ୍ୟ ହୋଇଥିଲେ ସୁଦ୍ଧା ସାକ୍ଷାତକାର ପରୀକ୍ଷା ଦେବାକୁ ଯାଇନଥିଲେ । ମଧୁସୂଦନ ଆଇନ ମହାବିଦ୍ୟାଳୟରୁ ଆଇନରେ ସ୍ନାତକ ଶିକ୍ଷା ସମାପ୍ତ କରି ଲଣ୍ଡନର ଲିଙ୍କନସ୍-ଇନରୁ ବାର୍-ଆଟ-ଲ ଡିଗ୍ରୀ ଲାଭ କରିଥିଲେ । ସେ ୧୯୫୩ ମସିହାରେ ଓଡ଼ିଶା ଉଚ୍ଚ ନ୍ୟାୟାଳୟରେ ଓକିଲାତି ଆରମ୍ଭ କରିଥିଲେ । ପରବର୍ତ୍ତୀ ସମୟରେ ସେ ପ୍ରଥମ ଓଡ଼ିଆ ଭାବରେ ଭାରତର ସର୍ବୋଚ୍ଚ ନ୍ୟାୟାଳୟରେ ଓକିଲାତି କରିଥିଲେ । ଓଡ଼ିଶା ହାଇକୋର୍ଟ ବାର ଆସୋସିଏସନର ସଭାପତି ଭାବରେ ମଧ୍ୟ କାର୍ଯ୍ୟ କରିଥିଲେ । ୧୯୮୦ ଓ ୧୯୮୮ ମସିହାରେ ଦୁଇଥର ପାଇଁ ସେ ଓଡ଼ିଶାର ଆଡଭୋକେଟ ଜେନେରାଲ ପଦବୀ ଅଳଙ୍କୃତ କରିଥିଲେ । 

ସାହିତ୍ୟ ସାଧନା ଗୋବିନ୍ଦ ଚନ୍ଦ୍ରଙ୍କ ବ୍ୟକ୍ତିତ୍ୱର ଅନ୍ୟତମ ଦିଗ । ୧୯୬୪ ମସିହାରେ ତାଙ୍କ ଉପନ୍ୟାସ ଅମାବାସ୍ୟାର ଚନ୍ଦ୍ର ପ୍ରକାଶ ପାଇଥିଲା । ଏହି ଉପନ୍ୟାସଟିର ଲୋକପ୍ରିୟତା ଏଥିରୁ କଳନା କରାଯାଇପାରେ ଯେ, ୨୦୧୨ ମସିହାରେ ଏହାର ଅଣତିରିଶତମ ସଂସ୍କରଣ ପ୍ରକାଶ ପାଇଥିଲା । ଉପନ୍ୟାସ ବ୍ୟତିତ ସେ ଭ୍ରମଣକାହାଣୀ, କ୍ଷୁଦ୍ରଗଳ୍ପ ଓ କବିତା ମଧ୍ୟ ଲେଖୁଥିଲେ । ସେ "କୃଷକ" ପତ୍ରିକାର ସମ୍ପାଦନା ମଧ୍ୟ କରୁଥିଲେ ।

୨୦୦୮ ଅକ୍ଟୋବର ୧୭ ତାରିଖରେ କଟକଠାରେ ଗୋବିନ୍ଦ ଚନ୍ଦ୍ର ଦାସଙ୍କର ତିରୋଧାନ ଘଟିଥିଲା । 

## ରଚନାବଳୀ 
* ଦେଶେ ଦେଶେ (ଭ୍ରମଣ କାହାଣୀ) ୧୯୬୩
* ଅମାବାସ୍ୟାର ଚନ୍ଦ୍ର - ୧୯୬୪
* ଲାସୁ
* ଭଗ୍ନାଂଶ
* ସୂର୍ଯ୍ୟାସ୍ତ 
* ଜାତକ (ଗଳ୍ପ)
* ମିଶ୍ର ରାଗ (କବିତା
* ସାନ ଗୋଟିଏ ଜୀବନ (ଆତ୍ମଚରିତ)
* Supreme Court in Quest of Identity
* Justice in India
## ପୁରସ୍କାର ଓ ସମ୍ମାନ
* ଉତ୍କଳ ସାହିତ୍ୟ ସମାଜ ଉପନ୍ୟାସ ସମ୍ମାନ, ୧୯୯୫
## ଆଧାର 
ଶ୍ରେଣୀ:୧୯୩୦ ଜନ୍ମ
ଶ୍ରେଣୀ:୨୦୦୮ ମୃତ୍ୟୁ
ଶ୍ରେଣୀ:ଓଡ଼ିଆ ଔପନ୍ୟାସିକ
ଶ୍ରେଣୀ:ଯାଜପୁର ଜିଲ୍ଲାର ଲୋକ
ରାୟଗଡ଼ା ଜିଲ୍ଲାର ହିନ୍ଦୁ ମନ୍ଦିର

ଏହା ଭାରତର ଓଡ଼ିଶାସ୍ଥିତ ରାୟଗଡ଼ ଜିଲ୍ଲାରେ ଥିବା ହିନ୍ଦୁ ମନ୍ଦିରଗୁଡ଼ିକର ଏକ ତାଲିକା ।

## ଉପକ୍ରମ 
ଓଡ଼ିଶା ରାଜ୍ୟ ପୂରାତନ ତଥା ନୂତନ ମନ୍ଦିରରେ ଭରପୁର । ସେହି ଦୃଷ୍ଟିରୁ ରାୟଗଡ଼ା ଜିଲ୍ଲା ଏହାର ବ୍ୟତିକ୍ରମ ନୁହେଁ । ରାୟଗଡ଼ା ଜିଲ୍ଲାରେ ଥିବା ମନ୍ଦିରମାନଙ୍କର ଅସଂପୂର୍ଣ୍ଣ ତାଲିକା ଏହାର ଏକ ବଳିଷ୍ଠ ପ୍ରମାଣ ।

# ବାଲୁଙ୍କେଶ୍ୱର ମନ୍ଦିର, ରାୟଗଡ଼ା 
# ଚାଟିକଣା ଶିବ ମନ୍ଦିର
# ଗାୟତ୍ରୀ ମନ୍ଦିର, ରାୟଗଡ଼ା 
# ହନୁମାନ ମନ୍ଦିର, ରାୟଗଡ଼
# ଜଗନ୍ନାଥ ମନ୍ଦିର, ରାୟଗଡ଼ା 
# ଲକ୍ଷ୍ମିନାରାୟଣ ମନ୍ଦିର, ଥେରୁବାଲି
# ଭେଙ୍କେଟେଶ୍ୱର ମନ୍ଦିର, ରାୟଗଡ଼ା 
# ମଝିଘରିଆଣୀ ମନ୍ଦିର.
# ମାଁ ମଙ୍ଗଳା ମନ୍ଦିର, ରାୟଗଡ଼ା 
# ମା ସନ୍ତୋଷି ମନ୍ଦିର, ରାୟଗଡ଼ା 
# ମା ମାର୍କମା ମନ୍ଦିର, ବିଷମ କଟକ
# ମାଁ କାଳୀ ମନ୍ଦିର, ରାୟଗଡ଼ା 
# ମୁତ୍ୟାଲୁମା ମନ୍ଦିର, ରାୟଗଡ଼ା 
# ପାଇକପଡ଼ା ଶିବ ମନ୍ଦିର
# ରାମ ମନ୍ଦିର, ଗୁଣପୁର
# ରାଧାକୃଷ୍ଣ ମନ୍ଦିର, ରାୟଗଡ଼ା (ମିଟ୍ସ କ୍ୟାମ୍ପସ)
# ରାଧାକୃଷ୍ଣ ମନ୍ଦିର, ରାୟଗଡ଼ା 
# ସ୍ୱାମି ଆୟାପ୍ପା ମନ୍ଦିର, ଗୁଣପୁର୍
# ଶିରିଡୀ ସାଇ ମନ୍ଦିର, ରାୟଗଡ଼ା 
# ଶ୍ରୀ ରାମ ମନ୍ଦିର, ରାୟଗଡ଼ା 
# ଓମ୍‌କାରନାଥ ମନ୍ଦିର, ରାୟଗଡା
# ଶ୍ରୀ ବିନାୟକ ମନ୍ଦିର, ରାୟଗଡ଼ା 
# ସ୍ୱାମି ଆୟାପ୍ପା ମନ୍ଦିର, ରାୟଗଡ଼ା 
# ଦକ୍ଷିଣ ମୁଖୀ ହନୁମାନ ମନ୍ଦିର, ଗୁଣପୁର
# ଜଗନ୍ନାଥ ମନ୍ଦିର, ଗୁଣପୁର
# ରାଧାକୃଷ୍ଣ ମନ୍ଦିର, ଗୁଣପୁର
# ନୀଳମଣି ଦୁର୍ଗା ମନ୍ଦିର, ଗୁଣପୁର
# ଦକ୍ଷିଣକାଳୀ ମନ୍ଦିର, ଗୁଣପୁର
# ଶିବ ମନ୍ଦିର (ବାଘୁ ଦେଉଳ), ଗୁଣପୁର
# ଭୀମଶଙ୍କର ଜ୍ୟୋତିର୍ଲିଙ୍ଗ (ଡାକିନ୍ୟାଂ), ଭୀମପୁର
# ଶିରିଡ଼ି ସାଇ ମନ୍ଦିର, ଗୁଣପୁର 
# ସତ୍ୟ ସାଇ ମନ୍ଦିର, ଗୁଣପୁର
# ମାଁ ମଙ୍ଗଳା ମନ୍ଦିର, ଗୁଣପୁର
# ମାଁ ମାଣିକେଶ୍ୱରୀ ମନ୍ଦିର, ଗୁଣପୁର
# ଶ୍ରୀ ରାମ ମନ୍ଦିର, ରାୟଗଡା
# ଶ୍ରୀ ବାସବୀ କନ୍ୟକା ପରମେଶ୍ୱରୀ ମନ୍ଦିର, ରାୟଗଡା
# ଶିବ ମନ୍ଦିର, ଜ୍ୟୋତି ମହଲ ଛକ, ରାୟଗଡା
# ସନ୍ତୋଷୀ ମାଁ ମନ୍ଦିର, ରାୟଗଡା
# ସାତଭଉଣୀ ମନ୍ଦିର, ରାୟଗଡା
# ତ୍ରିନାଥ ମନ୍ଦିର, ରାୟଗଡା
# ଗାୟତ୍ରୀ ମନ୍ଦିର, ରାୟଗଡା
# ନୀଳକଣ୍ଠେଶ୍ୱର ମନ୍ଦିର, ପଦ୍ମ୍ପୁର
# ମା ମାଣିକେଶ୍ୱରୀ ମନ୍ଦିର, କାଶୀପୁର
# କନ୍ୟକା ପରମେଶ୍ୱରୀ ମନ୍ଦିର, ଗୁଣପୁର
# ଗଣେଶ ମନ୍ଦିର, ଗୁଣପୁର
# ଶ୍ରୀ ମୃତ୍ୟୁଞ୍ଜୟ ଶ୍ରୀ ମୀନାକ୍ଷୀ ମନ୍ଦିର, ଗୁଣପୁର
# ଶିବ ମନ୍ଦିର, ଗୁଣପୁର
# ଜଗନ୍ନାଥ ମନ୍ଦିର, ଦୁର୍ଗୀ
# ଶିବ ମନ୍ଦିର, ରୟତ କଲୋନୀ, ରାୟଗଡା
# ରାଧାକୃଷ୍ଣ ମନ୍ଦିର, ପଦ୍ମପୁର
# ଗିରିଧାରୀ ମନ୍ଦିର, ପଦ୍ମପୁର
# ଗାୟତ୍ରୀ ମନ୍ଦିର, ପଦ୍ମପୁର
# ମାଁ ବନଦୁର୍ଗା ମନ୍ଦିର, ରାୟଗଡା
# ତ୍ରିନାଥ ମନ୍ଦିର, ପଦ୍ମପୁର
# ସତ୍ୟନାରାୟଣ ସ୍ୱାମୀ ମନ୍ଦିର, ରାୟଗଡା
# ଗିରି ଗୋବର୍ଦ୍ଧନ ମନ୍ଦିର,ରାୟଗଡ଼ା 
# ଭେଙ୍କେଟେଶ୍ୱରମନ୍ଦିର, ରାୟଗଡ଼ା
# ରାମ ମନ୍ଦିର,ରାୟଗଡ଼ା (କସ୍ତୁରି ନଗର)
# ଶିବ ମନ୍ଦିର, ରୋହିତ କଲୋନୀ,ରାୟଗଡ଼ା
# ଭୋଇମଢା(ମୁକୁନ୍ଦପୁର ନିକଟବର୍ତ୍ତୀ)ର ଶିବ ମନ୍ଦିର
# ଶିବ ମନ୍ଦିର (ଗୁଡାରି ଗଡ ମାଣିକେଶ୍ୱରୀ ନିକଟ)
# ମା ପାଇଡିତାଲ୍ଲୀ ଠାକୁରାଣୀ ମନ୍ଦିର, ରାୟଗଡା
# ସତ୍‌ସଙ୍ଗ ବିହାର, ରାୟଗଡ
# ଭାଲେରୀର(ଗୁଣପୁର ନିମଟସ୍ଥ)ରାଧାକୃଷ୍ଣ ମନ୍ଦିର
# କୈଳାଶପୁର(ରାୟଗଡ଼ା)ସ୍ଥିତ ହନୁମାନ ମନ୍ଦିର

## ଜିଲ୍ଲାର ସୀମାବର୍ତ୍ତୀ ଅଞ୍ଚଳରେ ଅବସ୍ଥିତ ମନ୍ଦିର 
* ଗୋପୀନାଥ ମନ୍ଦିର, ଲିହୁରୀ

## ଆଧାର
ଶ୍ରେଣୀ:ରାୟଗଡ଼ା ଜିଲ୍ଲା
ଶ୍ରେଣୀ:ଓଡ଼ିଶାର ଦେବୀ ମନ୍ଦିର
ଶ୍ରେଣୀ:ଓଡ଼ିଶାର ହିନ୍ଦୁ ମନ୍ଦିର
ଶ୍ରେଣୀ:ହିନ୍ଦୁ ମନ୍ଦିର
ଜଗନ୍ନାଥ ମନ୍ଦିର, ଗୁଣପୁର

ଏହି **ଜଗନ୍ନାଥ ମନ୍ଦିର** ରାୟଗଡ଼ା ଜିଲ୍ଲା, (ଓଡ଼ିଶା)ର ଗୁଣପୁରଠାରେ ଅବସ୍ଥିତ ।  ଶ୍ରୀ ଜଗନ୍ନାଥ, ଶ୍ରୀ ବଳଭଦ୍ର, ଦେବୀ ସୁଭଦ୍ରା ଓ ସୁଦର୍ଶନ ଏଠାକାର ଆରାଧ୍ୟ ଦେବତା । 

## ଇତିହାସ 
ମୂଳ ମନ୍ଦିରଟି ଶହେ ବର୍ଷରୁ ଅଧିକ ପୁରୁଣା ଓ ତାହା ଜୟପୁର ମହାରାଜା ବିକ୍ରମଦେବଙ୍କଦ୍ୱାରା ପ୍ରତିଷ୍ଠିତ ।  ନୂତନ ମନ୍ଦିରଟି ୧୯୯୭ ମସିହାରେ ପ୍ରତିଷ୍ଠିତ । ଏଠାକାର ପ୍ରମୁଖ ଦେବତା ଜଗନ୍ନାଥ, ବଳଭଦ୍ର, ସୁଭଦ୍ରା ଓ ସୁଦର୍ଶନ । ଏଥି ସହ ଲକ୍ଷ୍ମୀ, ଗଣେଶ, ହନୁମାନ ଆଦି ମଧ୍ୟ ଏଠାରେ ପୂଜିତ । ଶାବର ଶ୍ରୀକ୍ଷେତ୍ର କୋରାପୁଟରୁ ଏହା ୧୮୦ କି.ମି. ଦୂରରେ ଅବସ୍ଥିତ ।

## ପାର୍ବଣ 
ଏଠାରେ ପାଳିତ ସମସ୍ତ ପାର୍ବଣ ମଧ୍ୟରେ ରଥଯାତ୍ରା ଅନ୍ୟତମ ।

## ଗ୍ୟାଲେରି 
## ଆହୁରି ଦେଖନ୍ତୁ 
* ଜଗନ୍ନାଥଙ୍କ ବେଶ
* ରଥଯାତ୍ରା

## ଆଧାର 
ଶ୍ରେଣୀ:ଓଡ଼ିଶାର ହିନ୍ଦୁ ମନ୍ଦିର
ଶ୍ରେଣୀ:ଜଗନ୍ନାଥ ମନ୍ଦିର
ଶ୍ରେଣୀ:ଓଡ଼ିଶା ପର୍ଯ୍ୟଟନ
ଶ୍ରୀନଅର

ଗଜପତି ମହାରାଜାଙ୍କର ରାଜଧାନୀ ପୁରୀ ବାହାରେ ଥିବାସ୍ଥଳେ ପୁରୀରେ ଏକ ରାଜବାଟି ଶ୍ରୀନହର ନାମରେ ଥିଲା ପୁରୀ ବାଲିସାହିରେ ଏହି ନଅର ଥିବାରୁ ଏହା 'ବାଲିନଅର' ନାମରେ ଜଣା ।

## ନିର୍ମାଣ
ଏହି ନଅରରେ ଦେବୀ ଶ୍ୟମାକାଳୀ ଉପାସିତ ହେଉଥିଲେ । ଏହାର ଚାରି ଦ୍ୱାରରେ ଚାରି ଦେବୀ ବିଜେ କରିଥିଲେ । ଏହାର ପୂର୍ବଦ୍ୱାରରେ ସର୍ବମଙ୍ଗଳା ବିଜେ କରିଥିଲେ । ଶ୍ରୀନଅର ଧ୍ୱଂସ ହେଇଯିବା ପରେ ମଧ୍ୟ ଚାରି ଦ୍ୱାରରେ ଚାରି ଦେବୀ ଏବେବି ପୂଜା ପାଉଛନ୍ତି ।
## ଇତିହାସ
## ପତନ
ଅମିର ଫତେ ଖାନ୍ ୧୬୪୭ ମସିହାରେ ଶ୍ରୀମନ୍ଦିର ଓ ବାଲି ନଅର ଉପରେ ଆକ୍ରମଣ କରିଥିଲା । ଗଜପତି ନରସିଂହ ଦେବଙ୍କ ମୁଣ୍ଡକାଟି ହତ୍ୟା କରିବା ପରେ ନଅରର ପତନ ଆରମ୍ଭ ହେଲା ।

## ଆଧାର
ଶ୍ରେଣୀ:୨୦୧୫ ନବକଳେବର ଗଣସମ୍ପାଦନାରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଶ୍ରେଣୀ:ପୁରୀ ଜିଲ୍ଲା
ଶ୍ରୀମନ୍ଦିର ଅଧିନିୟମ, ୧୯୫୫

**ଶ୍ରୀମନ୍ଦିର ଅଧିନିୟମ, ୧୯୫୫** ଜଗନ୍ନାଥ ମନ୍ଦିରର ସୁପରିଚାଳନା ନିମିତ୍ତ ଓଡ଼ିଶା ବିଧାନ ସଭାଦ୍ୱାରା ପ୍ରଣୀତ ଏକ ଅଧିନିୟମ ।

## ଇତିହାସ 
ଓଡ଼ିଶା ବ୍ରିଟିଶ ଶାସନାଧୀନ ଥିବାବେଳେ ୧୮୦୩ ମସିହାରେ, ଶ୍ରୀ ମନ୍ଦିରର ପରିଚାଳନାଭାର ଇଷ୍ଟ ଇଣ୍ଡିଆ କମ୍ପାନୀ ନିଜ ହାତକୁ ନେଇଥିଲେ । ୧୮୦୬ ମସିହା ପରେ ପରେ ତିନିଜଣ ପଣ୍ଡିତଙ୍କଦ୍ୱାରା ଗଠିତ ଏକ କମିଟି ମନ୍ଦିରର ପରିଚାଳନା ଭାର ନେଲେ । କିନ୍ତୁ ୧୮୦୯ ମସିହା ପରେ ଏହି କମିଟି ବଦଳରେ ତତ୍କାଳୀନ ଖୋରଧାର ରାଜା (ବର୍ତ୍ତମାନ ପୁରୀ ରାଜା ରୂପେ ପରିଚିତ) ମନ୍ଦିରର ପରିଚାଳନା ଭାର ଗ୍ରହଣ କଲେ । ରାଜା ବୀରକିଶୋର ଦେବ ସନ୍ତାନ ହୀନ ଥିଲେ ଏବଂ ପୋଷ୍ୟ ପୁତ୍ର ନାବାଳକ ଥିଲେ । ତେଣୁ ତାଙ୍କ ମୃତ୍ୟୁ ପରେ ୧୮୫୯ ମସିହାରେ ଏକ ଉଇଲ୍‌ନାମା ବଳରେ ତାଙ୍କ ବିଧବା ରାଣୀଙ୍କୁ ମନ୍ଦିରର ପରିଚାଳନା ଭାର ଦିଆଗଲା । ଉକ୍ତ ସମୟରେ ମନ୍ଦିର ପରିଚାଳନାରେ ବ୍ୟାପକ ଅନିୟମିତତା ଦେଖାଗଲା । ଅତଏବ ୧୮୮୫ ମସିହାରେ ବ୍ରିଟିଶ ସରକାର ମନ୍ଦିର ପରିଚାଳନା ଭାର ନିଜ ହାତକୁ ନେବାପାଇଁ ଏକ ମାମଲା ଦାୟର କଲେ । ମଧୁ ବାରିଷ୍ଟର ଏହି ଐତିହାସିକ ମାମଲାରେ ଲଢିଲେ ଏବଂ ରାଣୀଙ୍କ ସପକ୍ଷରେ ଡିକ୍ରୀ ହେଲା । ମୁକୁନ୍ଦ ଦେବଙ୍କ ସମୟରେ ମଧ୍ୟ ମନ୍ଦିର ପରିଚାଳନାରେ ଅବ୍ୟବସ୍ଥା ପରିଲକ୍ଷିତ ହେଲା । ତାଙ୍କ ଅନ୍ତେ ମନ୍ଦିର ପରିଚାଳନା ଭାର ରାଜା ରାମଚନ୍ଦ୍ର ଦେବ ଗ୍ରହଣ କଲେ । ମନ୍ଦିର ପରିଚାଳନାରେ ବିଶେଷ ଉନ୍ନତି ପରିଲକ୍ଷିତ ହେଲା ନାହିଁ । ପରବର୍ତ୍ତୀ ସମୟରେ ଭାରତ ସ୍ୱାଧୀନ ହେଲା ଏବଂ ତତ୍କାଳୀନ ଓଡ଼ିଶା ସରକାର ମନ୍ଦିର ସୁପରିଚାଳନା ପାଇଁ ଏକ ଅଧିନିୟମ ପ୍ରଣୟନ କରିବାପାଇଁ ନିଷ୍ପତ୍ତି ନେଲେ ।

## ପୃଷ୍ଠଭୂମି 
ସ୍ୱାଧୀନତା ପରବର୍ତ୍ତୀ ସମୟରେ ଜଗନ୍ନାଥ ମନ୍ଦିରର ସୁପରିଚାଳନା ନିମିତ୍ତ ଓଡ଼ିଶା ସରକାର ଶ୍ରୀ ମନ୍ଦିର (ଶାସନ) ଅଧିନିୟମ, ୧୯୫୨ ପ୍ରଣୟନ କଲେ ।  ଏଥିରେ ମନ୍ଦିର ପରିଚାଳନା ସହ ସମ୍ବନ୍ଧିତ ସେବାୟତଙ୍କ କାର୍ଯ୍ୟାବଳୀସହ ମନ୍ଦିରର ରେକର୍ଡ୍ ଅଫ୍ ରାଇଟ୍‌ସ୍ ତିଆରି ସମ୍ବନ୍ଧୀୟ ପ୍ରାବଧାନ ସବୁ ରହିଲା । ପରେ ପରେ ଓଡ଼ିଶା ଆକ୍‌ଟ୍ ସଂଖ୍ୟା ୧୧/୧୯୫୫ଦ୍ୱାରା **ଶ୍ରୀମନ୍ଦିର ଅଧିନିୟମ, ୧୯୫୫** ପ୍ରଣୟନ କରାଗଲା । ଅଧିନିୟମଟି ୨୭.୧୨.୧୯୬୦ରୁ କାର୍ଯ୍ୟକାରୀ ହେଲା ।

## ଅଧିନିୟମ ସଂପର୍କରେ 
### କମିଟି 
ଅଧିନିୟମର ପ୍ରାବଧାନ ଅନୁସାରେ ମନ୍ଦିରର ପରିଚାଳନା ଭାର ଏକ କମିଟି (Shri Jagannath Temple Managing Committee) ଉପରେ ନ୍ୟସ୍ତ କରାଗଲା । କମିଟିର ସଭ୍ୟମାନେ ହେଲେ :
# ଗଜପତି ମହାରାଜା, ପୁରୀ - Chairman
# ପୁରୀ ଜିଲ୍ଲାପାଳ - Vice-Chairman
# ଜଗନ୍ନାଥ ମନ୍ଦିର ପ୍ରଶାସକ - Ex-officio-Member
# ଦେବୋତ୍ତର କମିଶନର - Ex-officio-member
# ମୁକ୍ତିମଣ୍ଡପର ପଣ୍ଡିତମାନଙ୍କ ମଧ୍ୟରୁ ସରକାରଙ୍କଦ୍ୱାରା ମନୋନିତ ଜଣେ ସଭ୍ୟ - Member
# ମନ୍ଦିର ସେବକମାନଙ୍କ ମଧ୍ୟରୁ ସରକାରଙ୍କଦ୍ୱାରା ମନୋନିତ ଚାରିଜଣ - Members
# ମନ୍ଦିର ନୀତି ସହ ସମ୍ପୃକ୍ତ ମଠରୁ ସରକାରଙ୍କଦ୍ୱାରା ମନୋନିତ ସଭ୍ୟ- Member
# ଉପରୋକ୍ତ ୪,୫, ଏବଂ ୬ ତାଲିକାରୁ ବାଦ୍ ସରକାରଙ୍କଦ୍ୱାରା ମନୋନିତ ଦୁଇ ଜଣ ସଭ୍ୟ - Member

### ବିଶେଷ ଧାରା ଓ ଉପଧାରା 
ଅଧିନିୟମର ଧାରା ୨୧-କ ଅନୁଯାୟୀ:
ନବକଳେବର- ୨୦୧୫ରେ ବ୍ରହ୍ମ ପରିବର୍ତ୍ତନ- ବିଭ୍ରାଟ ପାଇଁ ଦୁଇ ଜଣ ସେବକଙ୍କୁ ନିଲମ୍ବନ କରାଯାଇଛି ।

## ସଂଶୋଧନ 
* ସଂଶୋଧନ ଅଧିନିୟମ (Orissa Act no. 10 of 1983) ବଳରେ ମୂଳ ଅଧିନିୟମ ୧୯୮୩ ମସିହାରେ ସଂଶୋଧିତ ହୋଇ ଏଥିରେ ଉପଧାରା 28-B ଏବଂ 28-C ଯୋଡାଯାଇଛି ।
* ପରବର୍ତ୍ତୀ ସଂଶୋଧନ ଅଧିନିୟମ (Orissa Act no. 16 of 2003)ବଳରେ ମୂଳ ଅଧିନିୟମ ୨୦୦୩ ମସିହାରେ ସଂଶୋଧିତ ହୋଇ ଏହାର ଧାରା ୬, ୧୦,୧୫,୧୬,୨୨୧,୨୨,୨୩,୨୭,୨୮,୩୦,୩୨ ଓ ୩୩ରେ ସଂଶୋଧନ କରାଯାଇଛି ।

## ଆହୁରି ଦେଖନ୍ତୁ 
* ଜଗନ୍ନାଥ ମନ୍ଦିର, ପୁରୀ
* ପୁରୀ ଜଗନ୍ନାଥ ମନ୍ଦିରର ସରକାରୀ ପୃଷ୍ଠା

## ଆଧାର 
ଶ୍ରେଣୀ:ଅଧାଗଢ଼ା ଫରଦ
ଶ୍ରେଣୀ:ଭାରତୀୟ ଆଇନ
ରାଘବ ଦାସ ମଠ

ପୁରୁଷତ୍ତମ କ୍ଷେତ୍ର ବା ପୁରୀରେ ଏକଦା ୭୫୨ଟି ମଠ ଥିଲା ବୋଲି ପ୍ରବାଦ ରହିଥିଲେ ବି ବର୍ତ୍ତମାନ ଅଧିକାଂଶ ମଠର ଅସ୍ତିତ୍ୱ ନାହିଁ । ଏହି ମଠମାନଙ୍କ ମଧରେ କେତୋଟି ମଠ ସହିତ ଜଗନ୍ନାଥଙ୍କର ଦୈନନ୍ଦିନ ନୀତି ଓ ଯ।ନିଯ।ତ୍ର। ସହ ରହିଛି ନିବିଡ ସମ୍ପର୍କା ସେଥରୁ ରାଘବ ଦାସ ମଠ ଅନ୍ୟତମ ।

ଏହି ମଠ ରାଘବ ଦାସଙ୍କ ନାମରେ ନାମିତ । ଏହି ମଠର ମହନ୍ତ ପ୍ରତିବର୍ଷ ସ୍ନାନ ପୂର୍ଣ୍ଣମୀ ଦିନ ଶାଢ଼ୀ ବନ୍ଧାଇବା ବିଧି ରହିଛି।
## ମଠର ମହତ୍ତ୍ୱ 
* ମହ।ପ୍ରଭୁଙ୍କ ନିକଟରେ ଚାମର ସେବା କରିବା (କିନ୍ତୁ ବର୍ତ୍ତମାନ ଏହି ସେବା ବନ୍ଦ ଅଛି) ।
* ଏହି ମଠରୁ ପ୍ରତିଦିନ ଜଗନ୍ନାଥ ମନ୍ଦିରକୁ ବଲ୍ଲଭ ଭୋଗ ଯୋଗାଇ ଦିଆଯାଏ ।
* ସ୍ନାନ ପୂର୍ଣ୍ଣମୀ ଦିନ ଶ୍ରୀବଳଭଦ୍ର, ଦେବୀ ସୁଭଦ୍ରା ଓ ଶ୍ରୀଜଗନ୍ନାଥଙ୍କ ବାଡ ପାଇଁ ହାତୀ ବେଶର ଉପକରଣ ବା ବେଶ ଦ୍ରବ୍ୟ ଯୋଗାଇବା ।
* ଜଗନ୍ନାଥ ମନ୍ଦିରର ମଣି ବିମାନ ମଣ୍ଡଣି ଓ ମରାମତିର ଦାୟିତ୍ୱ ବି ମଠର ।
*ଚନ୍ଦନ ଯାତ୍ରା ସମୟରେ ଚନ୍ଦନ ଚକଡ଼ାରେ ସର୍ବାଙ୍ଗ ନୀତି ।
* ରଥଯାତ୍ରା ବେଳେ ଭିତର ଚାର ବନ୍ଧା ହେବା ପାଇଁ ୧୪ ଖଣ୍ଡ ଚାରପଟ। ଯୋଗାଇବା ଏମଠର ଦାୟିତ୍ୱ । 
*ସ୍ନାନଯାତ୍ରା, ରଥଯାତ୍ରା, ବାହୁଡ଼ା ଯାତ୍ରା ଓ ନିଳାଦ୍ରୀ ବିଜେ ଠାକୁରଙ୍କ ପହଣ୍ଡି ବିଜେ ପାଇଁ ଟାହିଆ ଯୋଗାଇବା । 
*ଖଳିଲାଗି ଏକାଦଶୀ ଦିନ ସର୍ବାଙ୍ଗ ନୀତି ପାଇଁ ସାଢେ ସାତ ସେର ଚନ୍ଦନ କାଠ ଯୋଗାଇବା ।
*ପହଣ୍ଡି ବିଜେ ପାଇଁ ତିନିଟି ତୁଳି ଦେବା।
*ବାହୁଡ଼ା ଯାତ୍ରା ପରେ ରଥ ଉପରେ ଅଧରପଣା ଭୋଗ କରାଇବା ।
* ମକର ସଂକ୍ରାନ୍ତି ପୂର୍ବ ଦିନ ନବାଙ୍କ ବେଢା ପାଇଁ ଏହି ମଠ ଫୁଲମାଳ (*ଜଗନ୍ନାଥଙ୍କ ପାଇଁ ୬୪ ହ।ତ, ବଳଭବ୍ରଙ୍କ ପାଇଁ ୫୬ ହାତ ଓ ସୁଭଦ୍ରାଙ୍କ ପାଇଁ ୪୮ ହାତର ଗେଣ୍ଡୁଫୁଲ ମାଳ*)ଯୋଗାଇଥାଏ ।
*ଜ୍ୟେଷ୍ଠ ଏକାଦଶୀ, ଅକ୍ଷୟ ତୃତୀୟା ଓ ରୁକ୍ମିଣୀ ହରଣ ନୀତିମାନଙ୍କରେ ଶୀତଳ ଭୋଗ ଯୋଗାଇବା ।
*କାର୍ତ୍ତିକ ମାସରେ 'ବାଳଧୂପ' ଯୋଗାଇବା ।
* ଜଗନ୍ନାଥ ମନ୍ଦିରରୁ ବିଜେ ପ୍ରତିମାମ।ନଙ୍କଇ ବିଜେ ଦିନମାନଙ୍କରେ ଯଥା-କାଳୀୟ ଦଳନ, ରାଧାଷ୍ଟମୀ, ରାମାଭିଷେକ, ଗୁଣ୍ଡିଚା ଘରେ ପଂକ୍ତି ଭୋଗ କରାଇବା ।
* ଅଣସର ସମୟରେ ଅଣସର ପିଣ୍ଡିରେ ଚକଟ। ଭୋଗ କରାଇବା ।
* ଜଗନ୍ନାଥ ମନ୍ଦିର ରୋଷଘରେ ଏହି ମଠର ଚୁଲା ରହିଛି ।
*ଜଗନ୍ନାଥଙ୍କ ବିଜେ ପ୍ରତିମା 'ମଦନମୋହନ' ପ୍ରାୟ -- ଶହ ବର୍ଷ ପୂର୍ବେ ଏହି ମଠ ତରଫରୁ ପ୍ରଦ।ନ କରାଯାଇଥଲା ।

## ଆଧାର
ଶ୍ରେଣୀ:ମଠ ବା ଆଶ୍ରମ
ଶ୍ରେଣୀ:ପୁରୀ ଜିଲ୍ଲା
ୱିଣ୍ଡୋଜ ୧୦

{{infobox
| bodyclass  = vevent

| above    = ୱିଣ୍ଡୋଜ ୧୦

| subheader = ମାଇକ୍ରୋସଫ୍ଟ୍ ୱିଣ୍ଡୋଜ ପରିବାରର ଏକ ସଦସ୍ୟ
| subheaderclass = summary

| data1      = {{#if: Windows 10 Logo.svg|}}
| data2      = {{#if: |}}
| data3      = 

| headerstyle = background-color: #e8ece4
| labelstyle  = white-space: nowrap

| header4    = 
| data5      = 
| label6     = ୱେବସାଇଟ୍
| data6      = 

| header7    = 
| label8     = Initial release
| data8      = 
| label9     = Stable release
| data9      = {{#if:|{} {{#if:|({})}}{{#if:|[{} info]| }} }}
| label10    = Preview release
| data10     = {{#if:Insider Preview 2(v10.0.10166)|Insider Preview (v10.0.10166) {{#if:|[{} info]| }} }}
| label11    = Source model
| data11     = 
| label12    = License
| data12     = 
| label13    = Kernel type
| data13     = Hybrid
| label15    = Language(s)
| data15     = 
| label16    = Update method
| data16     = Windows Update, Windows Store, Windows Server Update Services
| label17    = Platform support
| data17     = IA-32, x64, ARMv7
| label18 =  ପୂର୍ବେ
| data18 = ୱିଣ୍ଡୋଜ ୮.୧ (୨୦୧୩)
| label19 = ପରେ
| data19 = ଅଜଣା

| header20   = 
| data21     = 

| header22   = 
| below      = 
| belowstyle = text-align: left

}}
**ୱିଣ୍ଡୋଜ ୧୦** ମାଇକ୍ରୋସଫ୍ଟ୍ ଦ୍ୱାରା ଏକ କମ୍ପ୍ୟୁଟର ସଂଚାଳନ ପ୍ରଣାଳୀ ଅଟେ ଯାହାକି ୱିଣ୍ଡୋଜ ପରିବାରର ଏକ ସାଦସ୍ୟ ।  ଏହା ୨୯ ଜୁଲାଇ ୨୦୧୫ ରେ ପିସି ପାଇଁ ଉପଲବ୍ଧ ହେଲା । 

ୱିଣ୍ଡୋଜ ୧୦ ର କେତଟି ବିଶେଷତାଦୁଡ଼ିକ ବ୍ୟବହାରକର୍ତ୍ତାମାନଙ୍କ ପ୍ରତିକ୍ରିୟା ସ୍ୱରୂପେ ଯୋଡ଼ାଯାଇଛି ।

ଶ୍ରେଣୀ:ୱିଣ୍ଡୋଜ
ସାନିଆ ମିର୍ଜା

ସାନିଆ ମିର୍ଜା ଜଣେ ଭାରତୀୟ ପେଷାଦାର ଟେନିସ ଖେଳାଳି ।ଭାରତୀୟ ମହିଳା ଟେନିସ ତାରକା ଭାବେ ସେ ସବୁଠାରୁ ସଫଳ ଅଟନ୍ତି । ସେ ଉଭୟ ଏକକ ଓ ଜୁଗ୍ମ ବର୍ଗରେ ଟେନିସ ଖେଲନ୍ତି । ଟେନିସ ଖେଳରେ ତାଙ୍କର ଉଲ୍ଲେଖନିୟ ଅବଦାନ ପାଇଁ ୨୦୦୬ ମସିହାରେ ତାଙ୍କୁ ପଦ୍ମଶ୍ରୀ ଉପାଧିରେ ସମ୍ମାନିତ କରାଯାଇଛି । 

## ଗ୍ରାଣ୍ଡସ୍ଲାମ ଫାଇନାଲ 
### ମହିଳା ଜୁଗ୍ମ: ୨ (୧–୧) 
## ଆଧାର 
## ବାହାର ଆଧାର 
ଶ୍ରେଣୀ:ଭାରତୀୟ ଟେନିସ ଖେଳାଳି
ଶ୍ରେଣୀ:ପଦ୍ମଶ୍ରୀ ସମ୍ମାନିତ
ୱିଣ୍ଡୋଜ ୮.୧

{{infobox
| bodyclass  = vevent

| above    = ୱିଣ୍ଡୋଜ ୮.୧

| subheader = ମାଇକ୍ରୋସଫ୍ଟ୍ ୱିଣ୍ଡୋଜ ପରିବାରର ଏକ ସଦସ୍ୟ
| subheaderclass = summary

| data1      = {{#if: Windows 8 logo and wordmark.svg|}}
| data2      = {{#if: |}}
| data3      = 

| headerstyle = background-color: #e8ece4
| labelstyle  = white-space: nowrap

| header4    = 
| data5      = 
| label6     = ୱେବସାଇଟ୍
| data6      = 

| label18 =  ପୂର୍ବେ
| data18 = ୱିଣ୍ଡୋଜ ୮ (୨୦୧୩)
| label19 = ପରେ
| data19 = ୱିଣ୍ଡୋଜ ୧୦ (୨୦୧୫)

| header20   = 
| data21     = 

| header22   = 
| below      = 
| belowstyle = text-align: left

}}
**ୱିଣ୍ଡୋଜ ୮.୧** (କୋଡ଼ନାମ ବ୍ଲୁ) ଏକ ଉନ୍ନୟନ ଅଟେ ମାଇକ୍ରୋସଫ୍ଟର ୱିଣ୍ଡୋଜ ୮ ସଂଚାଳନ ପ୍ରଣାଳୀ ପାଇଁ। ଏହା ବ୍ୟବହାରକର୍ତ୍ତା ମାନଙ୍କ ପାଇଁ ୧୭ ଅକ୍ଟୋବର ୨୦୧୩ ରେ ରିଲିଜ ହୋଇଥିଲା, ଯାହାକି ତା'ର ପୂର୍ବଜ ଠାରୁ ଏକ ବର୍ଷ ପର । 

ୱିଣ୍ଡୋଜ ୮.୧ରେ ସ୍ଟାର୍ଟ୍ ସ୍କ୍ରୀନ୍ ଫେରି ଆସିଯାଇଥିଲା । ଏହା ସହିତ ୱାନ୍-ଡ୍ରାଇଭ ଓ ଇଣ୍ଟର୍ନେଟ୍ ଏକ୍ସପ୍ଲୋରର୍ ୧୧ ମଧ୍ୟ ଉନ୍ନତ ହୋଇ ଅସିଥିଲେ ।

ଶ୍ରେଣୀ:ୱିଣ୍ଡୋଜ
ଲକ୍ଷ୍ମୀନାରାୟଣ ମନ୍ଦିର, ଥେରୁବାଲି

**ଲକ୍ଷ୍ମୀନାରାୟଣ ମନ୍ଦିର ** ରାୟଗଡା ଜିଲ୍ଲାର ଥେରୁବାଲିସ୍ଥିତ ଇମ୍ଫା ପରିସର ମଧ୍ୟରେ ଅବସ୍ଥିତ । ସୁନ୍ଦର କାରୁକାର୍ଯ୍ୟରେ ଶୋଭିତ ଏହି ମନ୍ଦିରରେ ଲକ୍ଷ୍ମୀ ନାରାୟଣ, ହନୁମାନ, ଜଗନ୍ନାଥ, ବଳଭଦ୍ର, ଓ ଶୁଭଦ୍ରା ପୂଜା ପାଆନ୍ତି । ଏତଦ୍ ବ୍ୟତୀତ ଭଗବାନ ଶିବଙ୍କର ମଧ୍ୟ ଆରାଧନା କରାଯାଏ ।

## ଇତିହାସ 
ପ୍ରାୟ ଚଉଦ ବର୍ଷ ପୂର୍ବେ ଇମ୍ଫାଦ୍ୱାରା ନିର୍ମିତ ଏହି ମନ୍ଦିର ରାୟଗଡ଼ା ଜିଲ୍ଲାର ଏକ ପର୍ଯ୍ୟଟନସ୍ଥଳୀ ।

## ପର୍ଯ୍ୟଟନ ଆକର୍ଷଣ 
ଜିଲ୍ଲା ମୁଖ୍ୟାଳୟଠାରୁ ପ୍ରାୟ ୨୫ କି.ମି. ଦୂରରେ ଅବସ୍ଥିତ ଏହି ମନ୍ଦିର ଏକ ପର୍ଯ୍ୟଟନ ସ୍ଥଳୀ ଅଟେ । ପର୍ଯ୍ୟଟକ ତଥା ଭକ୍ତମାନେ ଏଠାକୁ ବିଶେଷ ଭାବେରେ ମଙ୍ଗଳବାରରେ ବହୁସଂଖ୍ୟାରେ ଆସିଥାନ୍ତି ।

## ଆଧାର 
## ଅଧିକ ତଥ୍ୟ 
* ରାୟଗଡ଼ା ଜିଲ୍ଲାର ସରକାରୀ ପୃଷ୍ଠା

ଶ୍ରେଣୀ:ଓଡ଼ିଶାର ହିନ୍ଦୁ ମନ୍ଦିର
ଶ୍ରେଣୀ:ଓଡ଼ିଶା ପର୍ଯ୍ୟଟନ
ଭୈରବ ଚନ୍ଦ୍ର ମହାନ୍ତି

**ଭୈରବ ଚନ୍ଦ୍ର ମହାନ୍ତି** ଓଡ଼ିଶାର ଜଣେ କ୍ରୀଡ଼ା ସଂଗଠକ ଓ ରାଜନେତା ଥିଲେ ।
ତାଙ୍କୁ ଓଡ଼ିଶା କ୍ରୀଡ଼ାଜଗତର "ଧର୍ମପିତା" କୁହାଯାଏ । ସେ ବାରବାଟି ଷ୍ଟାଡିଅମର ନିର୍ମାଣ ଦାୟିତ୍ୱରେ ଥିଲେ ଓ ଏହାର ନାମକରଣ କରିଥିଲେ । ୧୯୫୮ ଓ ୧୯୭୦ ମସିହାରେ ଭୈରବଙ୍କ ଉଦ୍ୟମରେ ବାରବାଟି ଷ୍ଟାଡିଅମରେ ଜାତୀୟ କ୍ରୀଡ଼ା ଅନୁଷ୍ଠିତ ହୋଇଥିଲା । ଓଡ଼ିଶାରେ ପ୍ରତମ ମାରାଥନ ଦୌଡ଼ ପ୍ରତିଯୋଗିତା ଆୟୋଜନ କରିବାର ଶ୍ରେୟ ମଧ୍ୟ ଭୈରବଙ୍କୁ ଯାଏ ।

## ଜୀବନୀ
ଭୈରବ ଚନ୍ଦ୍ର, ୧୯୧୩ ମସିହା ଜୁଲାଇ ୧୩ତାରିଖ ଦିନ ବାଲିସୁକୁରୀ ଗ୍ରାମରେ ଜନ୍ମଗ୍ରହଣ କରିଥିଲେ । ଶୈଶବରୁ ସେ ଖେଳପ୍ରିୟ ଥିଲେ । ଫୁଟବଲ, କ୍ରିକେଟ ଓ ହକି ଆଦି ଖେଳରେ ସେ ଦକ୍ଷ ଥିଲେ । ପକେଟରେ ସବୁବେଳେ ଏକ କ୍ରିକେଟ ବଲ ରଖୁଥିଲେ । ଜଣେ କିରାଣି ଭାବରେ ସେ ନିଜର ବୃତ୍ତିଗତ ଜୀବନ ଆରମ୍ଭ କରିଥିଲେ । ପରେ ଇସ୍ତଫା ଦେଇ ସ୍ୱାଧୀନତା ସଂଗ୍ରାମରେ ଯୋଗଦାନ କରିଥିଲେ । ସେ ଏକାଧିକ ବାର ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ  ଏବଂ ମନ୍ତ୍ରୀପଦ ଲାଭ କରିଥିଲେ । ସେ ପ୍ରଜାତନ୍ତ୍ର ଓ ଇଷ୍ଟର୍ନ ଟାଇମସର ପ୍ରଥମ ସମ୍ପାଦକ ଥିଲେ ।
୨୩ ଜୁଲାଇ ୧୯୮୦ରେ ତାଙ୍କର ପରଲୋକ ଘଟିଥିଲା । 
## ଆଧାର 
ଶ୍ରେଣୀ:୧୯୧୩ ଜନ୍ମ
ଶ୍ରେଣୀ:୧୯୮୦ ମୃତ୍ୟୁ
ଶ୍ରେଣୀ:ଓଡ଼ିଶା ବିଧାନ ସଭା ସଭ୍ୟ
ଶ୍ରେଣୀ:ରାଜ୍ୟ ସଭା ସଭ୍ୟ
ଶ୍ରେଣୀ:କଟକ ଜିଲ୍ଲାର ଲୋକ
ଶ୍ରେଣୀ:ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୫ମ ଓଡ଼ିଶା ବିଧାନ ସଭାର ସଭ୍ୟ
ଚକା ଅପସରା ସେବକ

**ଚକା ଅପସରା ସେବକ**, ଜଗନ୍ନାଥ ମନ୍ଦିରରେ ଥିବା ଏକ ସ୍ୱତନ୍ତ୍ର ସେବକ । ଜଗନ୍ନାଥ, ବଳଭଦ୍ର ଓ ସୁଭଦ୍ରା ବିଜେ ଆସ୍ଥାନରେ ସର୍ବଦା ଚକା ରହିଥାଏ । ରତ୍ନବେଦୀ, ଅଣସର ପିଣ୍ଡି, କେ।ଇଲି ବୈକୁଣ୍ଠର ନିର୍ମାଣ ମଣ୍ଡପର ପିଣ୍ଡି, ସ୍ନାନବେଦୀର ପିଣ୍ଡି ଆଦି ସ୍ଥାନରେ ଚକା ରହିଥାଏ । ଚକା ବିଜେ ଓ ଅପସାରଣ କ।ର୍ଯ୍ୟ ଏହି ଚକା ଅପସରା ସେବକମାନେ କରିଥାନ୍ତି ।

## ନାମକରଣ 
ଦେଉଳିଆ ଭାଷାରେ ଚକାର ଅର୍ଥ "ମୁଚୁଳା" ବା "ତକିଆ" । ଏହା ଅପସାରଣ ବା ବିଜେ କାମ କରୁଥିବାରୁ ଏହି ସେବକମାନେ ଚକା ଅପସରା ସେବକ ନାମରେ ଜଣା । ଆହୁରି ମଧ୍ୟ ଜଗନ୍ନାଥ ତଥା ଜଗନ୍ନାଥ ମନ୍ଦିରର ବାକି ଦେବଦେବୀ ସ୍ନାନମଣ୍ଡପରେ ଯେଉଁ ଗୋଲ ପଥରରେ ବସି ସ୍ନାନ କରନ୍ତି ତାହା ଚକା ନାମରେ ଜଣାଥିବାରୁ ଏହି ସେବାକାରୀ ସେବକ ଚକା ଅପସରା ସେବକ ନାମରେ ଜଣା ।

## ସେବକଙ୍କ କାର୍ଯ୍ୟ 
* ଏହି ସେବକମାନେ ଅଣସର ପିଣ୍ଡିରେ ଚକା ବିଜେ କରାଇବା ସହ ବିଗ୍ରହ ଉଠିବା ପରେ ଚକା ଅପସରା କରିଥାନ୍ତି ।
* ଏହି ସେବକମାନେ ଜଗନାଥଙ୍କ ଯାତ୍ରା କାଳରେ 'ମାଣ୍ଡି', 'ମୁଚୁଳା' ନେବା ଆଣିବା କରିଥାନ୍ତି । 
* ସ୍ନାନ ଯାତ୍ରାରେ ଦେବ ବିଗ୍ରହଙ୍କ ସ୍ନାନମଣ୍ଡପକୁ ଯାତ୍ରା ପରେ ଓ  ଅଣସର ପିଣ୍ଡିରେ ସେଠାରେ  ଚକା ମାଣ୍ଡି ଓ ମୁଚୁଳା ନେଇ ବିଜେ କରାଇଥାନ୍ତି ।
* ରଥଯାତ୍ରା ବେଳେ ଦେବ ବିଗ୍ରହମାନଙ୍କର ମାଣ୍ଡି ମୁଚୁଳା ଜଗନ୍ନାଥ ମନ୍ଦିରରୁ ଗୁଣ୍ଡିଚା ମନ୍ଦିରକୁ ଏବଂ ସେଠାରୁ ଜଗନ୍ନାଥ ମନ୍ଦିରକୁ ଏହି ସେବକମାନଙ୍କଦ୍ୱାରା ନେବା ଆଣିବା କରାଯାଇଥାଏ  ।

## ଆଧାର 
ଶ୍ରେଣୀ:ଜଗନ୍ନାଥ ମନ୍ଦିର ସେବକ
ଖାଦ୍ୟନଳୀ ରକ୍ତସ୍ରାବ

ଖାଦ୍ୟନଳୀ ରକ୍ତସ୍ରାବ (ଇଂରାଜୀରେ **Gastrointestinal bleed** (**GI bleed**), ବା **gastrointestinal hemorrhage**), ପାଟିରୁ ଆରମ୍ଭ କରି ମଳାଶୟ ପର୍ଯ୍ୟନ୍ତ ଖାଦ୍ୟନଳୀର ଯେ କୌଣସି ସ୍ଥାନରୁ ରକ୍ତସ୍ରାବ ହେଲେ ଏହି ନାମ ଦିଆଯାଏ ।  ଅଳ୍ପ ସମୟରେ ଉଲ୍ଲେଖନୀୟ ରକ୍ତସ୍ରାବ ହେଲେ ସ୍ଥାନ ବିଶେଷରେ ଲାଲ ରକ୍ତ ବାନ୍ତି, କଳା ରକ୍ତ ବାନ୍ତି, କଳା ଝାଡ଼ା ନାମ ଦିଆଯାଇ ଥାଏ ।  ଲମ୍ବା ସମୟ ଧରି ଅଳ୍ପ ରକ୍ତସ୍ରାବ ହେଲେ ଲୌହ ଅଭାବ ଆନିମିଆ ହୋଇ ଥକ୍କାଣ, ହୃତ୍‌ପିଣ୍ଡ ସମ୍ବନ୍ଧିୟ ଛାତି ଯନ୍ତ୍ରଣା ହୁଏ । 

ରକ୍ତସ୍ରାବ ମୂଖ୍ୟତଃ ଦୁଇ ପ୍ରକାର ହୁଏ ଯଥା ଉର୍ଦ୍ଧ୍ୱ ଖାଦ୍ୟନଳୀ ରକ୍ତସ୍ରାବ ଓ ନିମ୍ନ ଖାଦ୍ୟନଳୀ ରକ୍ତସ୍ରାବ ।  ଅମ୍ଳ ରୋଗ ବା ପେପଟିକ ଅଲସର ରୋଗ, ସିରୋସିସ ଓ କର୍କଟ ଯୋଗୁ ଏସୋଫେଜିଆଲ ଭାରିସେସ ହେବା କାରଣରୁ ସାଧାରଣତଃ ଉର୍ଦ୍ଧ୍ୱ ଖାଦ୍ୟନଳୀ ରକ୍ତସ୍ରାବ ହୁଏ ।   ଅର୍ଶ, କର୍କଟ ଓ ଇନଫ୍ଲାମେଟରି ବାୱେଲ ରୋଗ ହେଲେ ନିମ୍ନ ଖାଦ୍ୟନଳୀ ରକ୍ତସ୍ରାବ ହୋଇପାରେ ।  ଅଧିକାଂଶ ସମୟରେ ରକ୍ତ ଟ୍ରାନ୍ସଫ୍ୟୁଜନ ଦେବାକୁ ସୁପାରିସ କରାଯାଏ ନାହିଁ ଯଦି ରକ୍ତ ହେମୋଗ୍ଲୋବିନ ୭୦ରୁ ୮୦ ଗ୍ରା/ଲି.ରୁ ବେଶୀ ଅଛି ।  କେତେକ କ୍ଷେତ୍ରରେ ପ୍ରୋଟୋନ ପମ୍ପ ଇନହିବିଟର, ଓକ୍ଟରିଓଟାଇଡ ଓ ଆଣ୍ଟିବାୟୋଟିକ  ଆବଶ୍ୟକ ପଡ଼ିପାରେ ।  ଏସୋଫେଜିଆଲ ଭାରିସେସ ଥିଲେ ଓ ଏହି ଉପଚାର କାର୍ଯ୍ୟକାରୀ ନ ହେଲେ ଏସୋଫେଜିଅଲ ବେଲୁନ ଦିଆଯାଇ ପାରେ ।  ପ୍ରତି ୧୦୦,୦୦୦ ଲୋକରେ ନିମ୍ନ ଖାଦ୍ୟନଳୀ ରକ୍ତସ୍ରାବ ସଂଖ୍ୟା ୨୦ରୁ ୩୦ ହୁଏ ।  ଆମେରିକାରେ ଏହା ଯୋଗୁ ପ୍ରତିବର୍ଷ ୩୦୦,୦୦୦ ଡାକ୍ତରଖାନା ଆଡମିସନ ହୁଏ ।  ଏହି ରୋଗ ଯୋଗୁ ମୃତ୍ୟୁ ହାର ୫ %ରୁ ୩୦ % ହୁଏ ।  ପୁରୁଷମାନଙ୍କର ଅଧିକ ଖାଦ୍ୟନଳୀ ରକ୍ତସ୍ରାବ ହୁଏ ଓ ବୟସ ବଢ଼ିବା ସାଙ୍ଗେ ସାଙ୍ଗେ ଏହି ସଙ୍କଟ ବଢ଼େ । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଯୋନୀପଥ ଇଷ୍ଟ ସଂକ୍ରମଣ

**ଯୋନୀପଥ ଇଷ୍ଟ ସଂକ୍ରମଣ** ବା କ୍ୟାଣ୍ଡିଡିଆଲ ଭଲଭୋଭାଜାଇନାଇଟିସ ବା ଯୋନୀପଥ ଥ୍ରସ, (ଇଂରାଜୀରେ ଯଥାକ୍ରମେ Vaginal yeast infection, also known as candidal vulvovaginitis and vaginal thrush), ଏକ ପ୍ରକାର ଇଷ୍ଟ ସଂକ୍ରମଣ ଯାହା ଯୋନୀପଥରେ ବୃଦ୍ଧିପ୍ରାପ୍ତ ହୁଏ ଓ ସେଠାରେ ଗଲୁ ହୁଏ ।  ଯୋନୀପଥ ସ୍ରାବର ସାମ୍ପଲ ପରୀକ୍ଷା କରି ରୋଗ ନିର୍ଣ୍ଣୟ କରାଯାଏ ।  ଯୌନ ସଞ୍ଚାରିତ ସଂକ୍ରମଣ ରୋଗ ସ‌ହିତ ଅନେକ ସାମଞ୍ଜସ୍ୟ ଥିବା ହେତୁ କ୍ଲାମିଡିଆ ଓ ଗନେରିଆ ରୋଗ ନିମନ୍ତେ ପରୀକ୍ଷା କରି ସନ୍ଦେହ ଦୂରୀଭୁତ କରାଯାଏ ।  ଆକ୍ୟୁଟ ରୋଗରେ ପ୍ରୋବାୟୋଟିକ ଉପକାରୀ ହେବା ଜାଣାଯାଏ ନାହିଁ । 

୭୫% ମହିଳା ଜୀବଦଶାରେ ଅତି କମରେ ଥରେ ଏହି ରୋଗ ଭୋଗ କରନ୍ତି, ୫୦ % ମହିଳାଙ୍କୁ ଅତି କମରେ ଦୁଇ ଥର ଏହି ରୋଗ ହୁଏ ।  ବ୍ୟାକ୍ଟେରିଆଲ ଭାଜିନୋସିସ ପରେ ଏହା ଦ୍ୱିତୀୟ ସର୍ବାଧିକ ଯୋନୀପଥ ରୋଗ । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ମୁସେଓ ସୋମାୟା

**ମୁସେଓ ସୋମାୟା**  ମେକ୍ସିକୋ ସହରରେ ଥିବା ଏକ ବ୍ୟକ୍ତିଗତ ସଂଗ୍ରହାଳୟ । ଏହା ଏକ ଅଣଲାଭକାରୀ ସାଂସ୍କୃତିକ ଅନୁଷ୍ଠାନ ଓ ମେକ୍ସିକୋ ସହରରେ ଏହାର ଦୁଇଟି ସଂଗ୍ରହାଳୟ ରହିଛି - ପ୍ଲାଜା କାରସୋ ଏବଂ ପ୍ଲାଜା ଲରେଟୋ । ଏଥିରେ ୩୦ ଶତାବ୍ଦୀର ୬୬,୦୦୦ରୁ ଅଧିକ ଚିତ୍ର କାମ ରହିଛି । ଏଥି ମଧ୍ୟରେ  ପୂର୍ବ-ହିସପାନିକ ମେସୋଆମେରିକା, ୧୯ଶ-୨୦ଶ ଶତକର  ମେକ୍ସିକୀୟ ଚିତ୍ର ଏବଂ ଅନେକ ଇଉରୋପୀୟ ଆଧୁନିକ ଚିତ୍ରକଳାର ପୁରାତନ ବିଖ୍ୟାତ ଚିତ୍ରକରଗଣ  ଯଥା  ଅଗଷ୍ଟେ ରୋଡିନ, ସାଲଭାଡର ଡାଲି,  ବାର୍ଟୋଲୋମ ଏଷ୍ଟେବାନ ମୁରିଲୋ ଏବଂ  ଟିଣ୍ଟୋରେଟୋଙ୍କ ଚିତ୍ରକଳା ପ୍ରଦର୍ଶିତ । ଏହା ଏହି ଧରଣର ସଂଗ୍ରହାଳୟ ଭିତରୁ ଶ୍ରେଷ୍ଠ ଭାବେ ବିବେଚିତ । ସଂଗ୍ରହାଳୟଟି ୧୯୯୯ରେ ପରଲୋକଗାମୀ ସୌମାୟା ଡୋମିଟଙ୍କ ନାମାନୁସାରେ ନାମିତ । ଡୋମିଟ ସଂଗ୍ରହାଳୟର ପ୍ରତିଷ୍ଠାତା କାର୍ଲୋସ ସ୍ଲିମଙ୍କ ଧର୍ମପତ୍ନୀ । ପ୍ଲାଜାକାରସୋର  ପ୍ରତିଷ୍ଠା ବର୍ଷ ୨୦୧୧ ମସିହାରେ ସଂଗ୍ରହାଳୟଟିରେ  ୮୩୩,୧୯୬ ଜଣ ପରିଦର୍ଶକ ଯୋଗଦେଇଥିଲେ । ୨୦୧୨ ମସିହାରେ ୧ ମିଲିଅନ  ଓ ୨୦୧୩  ମସିହାରେ ମଧ୍ୟ ସମାନ ସଂଖ୍ୟକ ଦର୍ଶକ ଯୋଗଦେଇଥିଲେ । ଏହା ମେକ୍ସିକୋର ସର୍ବାଧିକ ପରିଦର୍ଶକ ଆସୁଥିବା ଚିତ୍ରକଳା ସଂଗ୍ରହାଳୟ ଏବଂ ବିଶ୍ୱର ସର୍ବାଧିକ ପରିଦର୍ଶକ ଆସୁଥିବା ସଂଗ୍ରହାଳୟମାନଙ୍କ  ମଧ୍ୟରେ ୫୬ତମ ସ୍ଥାନରେ ରହିଛି ।

## ସଂଗ୍ରହ 
left|thumb|200x200px|ପ୍ଲାଜା କାରସୋ ସୌଧରେ ଥିବା* ଜୁଲିଆନ ଓ ଲିଣ୍ଡା ସ୍ଲିମ ଗ୍ୟାଲେରି *। ଏଠାରେ* ସତ୍ୱାଧିକ ରୋଡିନ ଓ ଡାଲିଙ୍କ କଳାକୃତି ପ୍ରର୍ଦର୍ଶିତ ।*

## ଆଧାର 
## ଅଧିକ ପଠନ 
* (ସ୍ପାନିସ)—ସରକାରୀ**ମୁସେଓ ସୋମାୟା **ୱେବସାଇଟ

ଶ୍ରେଣୀ:ସଂଗ୍ରହାଳୟ
ଅକସ୍ମାତ ନବଜାତ ଶିଶୁ ମୃତ୍ୟୁ ସିଣ୍ଡ୍ରୋମ

ଅକସ୍ମାତ ନବଜାତ ଶିଶୁ ମୃତ୍ୟୁ ସିଣ୍ଡ୍ରୋମ ( ଇଂରାଜୀରେ **sudden infant death syndrome** (**SIDS**), ବା **cot death** ବା **crib death**) ଏକ ରୋଗ ଯେଉଁଥିରେ ଏକ ବର୍ଷରୁ କମ ବୟସର ଶିଶୁଙ୍କର ଅକାରଣ ଅକସ୍ମାତ ମୃତ୍ୟୁ ହୁଏ । ତନ୍ନ ତନ୍ନ କରି ସମସ୍ତ ପରୀକ୍ଷା କରିସାରିବା ପରେ ଏପରିକି ଅଟୋପ୍ସି ପରେ ମଧ୍ୟ ମୃତ୍ୟୁର କୌଣସି କାରଣ ନ ମିଳିଲେ ଏହି ନାମ ଦିଆଯାଏ । ସଂକ୍ଷେପରେ ଏହାକୁ ଏସ.ଆଇ.ଡି. କୁହାଯାଏ ଓ ଏହି ମୃତ୍ୟୁ ଶୟନ ସମୟରେ ହୁଏ । ଏଥିରେ କୌଣସି ସଂଘର୍ଷର ଚିହ୍ନ ମିଳେନି ବା କୌଣସି ଶବ୍ଦ ଶୁଣାଯାଇ ନ ଥାଏ ।

ଏସ.ଆଇ.ଡି. ରୋଗର କାରଣ ଜଣାଯାଇ ନାହିଁ । କେତେକ ମିଶ୍ରିତ ଉପାଦାନ ଏହି ରୋଗ କରିଥାଇପାରେ ଯେପରିକି ଅନ୍ତର୍ନିହିତ ସ‌ହଜ ଆକ୍ରମଣର ଶିକାର, ନିର୍ଦ୍ଦିଷ୍ଟ ସମୟ ଓ ପରିବେଶ ଚାପ । ସ୍ତନ୍ୟପାନ ଓ ଟିକାକରଣ ଏହାର ପ୍ରତିଷେଧ କାମ କରିପାରେ । ଶିଶୁର କୌଣସି ସାକ୍ଷୀ ନ ଥାଇ, ପରୀକ୍ଷା ନ କରି ହଠାତ ମୃତ୍ୟୁ ହେଉଥିବା ଯୋଗୁ ଶୋକଗ୍ରସ୍ତ ପରିବାରକୁ ଆଶ୍ୱାସନା ଦେବା ନିତାନ୍ତ ଆବଶ୍ୟକ ।  ଆମେରିକାରେ ସନ ୨୦୧୧ରେ ଏକ ବର୍ଷରୁ କମ ଶିଶୁ ମୃତ୍ୟୁରେ ଏସ.ଆଇ.ଡି. ରୋଗ ତୃତୀୟ ସ୍ଥାନ ଅଧିକାର କରିଥିଲା ।ଏକ ମାସରୁ ଏକ ବର୍ଷ ବୟସ ମଧ୍ୟରେ ମୃତ୍ୟୁର ଏହା ଏକ ସାଧାରଣ କାରଣ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଋତୁବନ୍ଦ

ଋତୁବନ୍ଦ (ଇଂରାଜୀରେ **Menopause**, ବା **climacteric**) ମହିଳାମାନଙ୍କ ଜୀବନରେ ଏପରି ଏକ ସମୟର ନାମ ଯେଉଁ ସମୟରେ ପ୍ରାକୃତିକ ଭାବରେ ଋତୁଚକ୍ର ସବୁଦିନ ପାଇଁ ବନ୍ଦ ହୋଇଯାଏ ଓ ସେମାନଙ୍କ ଗର୍ଭାଧାନ କ୍ଷମତା ନଷ୍ଟ ହୋଇଯାଏ ।  ଏହି ଅବସ୍ଥା ୪୫ରୁ ୫୫ ବର୍ଷ ବୟସରେ ହୁଏ ।  ଡିମ୍ବାଶୟରୁ (ovary) ହରମୋନ କ୍ଷରଣ କମିଯିବା ଅବସ୍ଥାକୁ ମଧ୍ୟ ଏହି ସଂଜ୍ଞାର ଅନର୍ଭୁକ୍ତ କରାଯାଏ ।  ଅପରେଶନ କରି ଡିମ୍ବାଶୟ ରଖି ଜରାୟୁ ଉଚ୍ଛେଦନ କଲା ମାତ୍ରେ ବା ହରମୋନ କ୍ଷରଣ ସ୍ତର କମିଗଲେ ମଧ୍ୟ ଋତୁବନ୍ଦ ହୁଏ । 

ଋତୁବନ୍ଦ ପୂର୍ବରୁ ଋତୁଚକ୍ର ଅନିୟମିତ ହୋଇଯାଏ,  ବେଶୀ ବା କମ ସମୟର ହୋଇପାରେ କିମ୍ବା ସ୍ୱଳ୍ପ ବା ଅଧିକ ଋତୁସ୍ରାବ ହୋଇପାରେ ।  ଏହି ସମୟ ମଧ୍ୟରେ ମହିଳାମାନେ ହଠାତ ଗରମ ଅନୁଭବ କରନ୍ତି, ଦୃତ ହୃଦଗତି ହୁଏ, କମ୍ପ ହୁଏ, ଚମ ଲାଲ ଦେଖାଯାଏ ଓ ଝାଳ ବୁହେ ଯାହାକୁ ହଟଫ୍ଲାସ କ‌ହ‌ନ୍ତି; ଏହା ୩୦ ସେକଣ୍ଡରୁ ୧ ମିନିଟ ପର୍ଯ୍ୟନ୍ତ ରହେ ।  ବିଭିନ୍ନ ମହିଳାଙ୍କ ମଧ୍ୟରେ ଏହି ଲକ୍ଷଣ ଭିନ୍ନ ଭିନ୍ନ ହୋଇପାରେ&nbsp;।  ଧୁମ‌ପାୟୀଙ୍କର ଏହା ଆଗୁଆ ହୋଇପାରେ ।  ଡିମ୍ବାଶୟ ଉଚ୍ଛେଦନ ଅପରେଶନ ପରେ ଓ କେତେକ କେମୋଥେରାପି ଦେବା ପରେ ମଧ୍ୟ ଏହା ହୁଏ ।  ଝିଅର ପ୍ରଥମ ଋତୁସ୍ରାବକୁ ମେନାର୍କି କ‌ହ‌ନ୍ତି ଓ ଋତୁବନ୍ଦ ଋତୁସ୍ରାବ ବନ୍ଦ ହେବାକୁ କୁହାଯାଏ ଯାହା ଠିକ ତାହାର ଓଲଟା । 

ଋତୁବନ୍ଦର ଚିକିତ୍ସା ଆବଶ୍ୟକ ହୁଏନି ।  ଏହା ଯୋଗୁ ହେଉଥିବା କେତେକ ଲକ୍ଷଣର ଚିକିତ୍ସାଦ୍ୱାରା ଉପଶମ ହୁଏ ।  ହଟଫ୍ଲାସ ହେଉଥିଲେ ଧୁମ୍ରପାନ, କେଫିନ ଓ ମଦ୍ୟପାନ ବର୍ଜନ କରିବାକୁ ଉପଦେଶ ଦିଆଯାଏ ।  ଥଣ୍ଡା ବଖରାରେ ଫ୍ୟାନ ଲଗେଇ ଶୋଇଲେ ଉପକାର ମିଳେ ।  ନିଦ୍ର ହେଉ ନ ଥିଲେ ବ୍ୟାୟାମ କଲେ ଉପକାର ମିଳେ ।  ଏମ.ଏଚ.ଟି. ଏକ ସମୟରେ ରୁଟିନ ହିସାବରେ ଦିଆଯାଉଥିଲେ ମଧ୍ୟ ଆଜିକାଲି ତାହାର ପାର୍ଶ୍ୱପ୍ରତିକ୍ରିୟା ଯୋଗୁ କେବଳ ଉଲ୍ଲେଖନୀୟ ଲକ୍ଷଣ ଥିଲେ ଦିଆଯାଉଛି ଅନ୍ୟଥା ଦିଆଯାଉ ନାହିଁ ।  ଅଲଟରନେଟ ମେଡିସିନର ଫଳାଫଳର ପ୍ରମାଣ ମିଳୁନାହିଁ । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଅପ‌ପଠନ

**ଅପ‌ପଠନ** ବା **ଡିସଲେକସିଆ** ବା **ପଠନ ବିକାର** ବା **ଆଲେକସିଆ** (ରେ **Dyslexia**, ବା **reading disorder** ବା **alexia**) ବିଭିନ୍ନ ଲୋକଙ୍କର ବିଭିନ୍ନ ସ୍ତରର ଅସୁବିଧା ଥାଏ । ଅଧିକାଂଶ ସମୟରେ ବିଦ୍ୟାଳୟରେ ପ୍ରଥମେ ଏହି ଅସୁବିଧା ନ‌ଜରକୁ ଆସେ ।

 
ଏହି ରୋଗ ସ‌ହିତ ଜେନେଟିକ ଓ ପରିବେଶ ଓତଃପ୍ରୋତ ଭାବରେ ଜଡ଼ିତ ଥିବା ବିଶ୍ୱାସ କରାଯାଏ&nbsp;। ଏହା ସାଧାରଣ ପଠନ ସମସ୍ୟା, ଦୃଷ୍ଟି ସମସ୍ୟା ଓ ଶିକ୍ଷାଦାନ ସମସ୍ୟାଠାରୁ ପୃଥକ୍ । ଦୃଷ୍ଟି ଶକ୍ତି ନିମନ୍ତେ ଚିକିତ୍ସା ସଫଳ ହୁଏ ନାହିଁ । ଅପ‌ପଠନ ରୋଗରେ ସବୁଠାରୁ ଅଧିକ ବିଦ୍ୟା ଶିକ୍ଷା ଅସୁବିଧା ହୁଏ,। ଓ ଏହାଦ୍ୱାରା ୩ରୁ ୭ % ଲୋକ ପ୍ରଭାବିତ ହୁଅନ୍ତି । ପୁରୁଷମାନଙ୍କର ରୋଗ ନିର୍ଣ୍ଣୟ ଅଧିକ ହେଲେ ମଧ୍ୟ ପୃଥିବୀରେ ସମସ୍ତ ସ୍ଥାନରେ ଏହି ରୋଗ ଦେଖାଯାଏ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଅବଧିପୂର୍ବ ପ୍ରସବ

ଅବଧିପୂର୍ବ ପ୍ରସବ (ଇଂରାଜୀରେ **Preterm birth**, ବା **premature birth**), ନାମ ଦିଆଯାଏ ଯେଉଁ ଶିଶୁ ୩୭ ସପ୍ତାହ ଗର୍ଭ ସମୟ ପୂର୍ବରୁ ଜନ୍ମ ହୁଏ । ଏହି ଶିଶୁମାନଙ୍କୁ ଇଂରାଜୀରେ ପ୍ରୀମିଜ (preemies) ବା ପ୍ରେମ୍ମିଜ (premmies) କୁହାଯାଏ । ଅପରିପକ୍ୱ ଶିଶୁର ସେରେବ୍ରାଲ୍ ପାଲ୍‌ସି, ବିକାଶ ବିଳମ୍ବ, ଶ୍ରବଣ ସମସ୍ୟା ଓ ଦୃଷ୍ଟି ସମସ୍ୟା ସଙ୍କଟ ହୋଇପାରେ ।  ଯେତେ ଶୀଘ୍ର ଶିଶୁ ଜନ୍ମ ହେବ ସେତେ ସଙ୍କଟ ସମ୍ଭାବନା ରହିବ । କୌଣସି ଗର୍ଭାବସ୍ଥାକୁ ଡାକ୍ତରୀ କାରଣ ନ ଥାଇ ୩୯ ସପ୍ତାହ ପୂର୍ବରୁ ଡାକ୍ତରୀ ପ୍ରସବ କରାଇବା ଅନୁଚିତ ।  ସିଜରିଆନ ସେକସନ ମଧ୍ୟ ସେହି କାରଣରୁ ସୁପାରିସ ଯୋଗ୍ୟ ନୁହେଁ ।

ସଙ୍କଟାବସ୍ଥା ଥିଲେ ଗର୍ଭାବସ୍ଥାରେ ପରୋଜେସ୍ଟେରନ ହରମୋନ ଦେଲେ ଅବଧିପୂର୍ବ ପ୍ରସବ ପ୍ରତିରୋଧ କରାଯାଇପାରେ ।  ବିଛଣା ବିଶ୍ରାମର ଉପକାରୀତା ବିଷୟରେ ପ୍ରମାଣ ମିଳୁନି । ହିସାବରୁ ଜଣାଯାଏ; ଉପ‌ଯୁକ୍ତ ଚିକିତ୍ସା ପାଇଲେ ଅବଧିପୂର୍ବଜାତ ଶିଶୁଙ୍କ ମଧ୍ୟରୁ ୭୫ % ବଞ୍ଚିଯାଆନ୍ତି । ନିଫେଡିପିନ ଭଳି ଅନେକ ଔଷଧ ଅଛି ଯାହା ଦେଲେ ପ୍ରସବ ଡେରି କରେଇ ହେବ ଓ ଉନ୍ନତ ଚିକିତ୍ସାଳୟକୁ ନିଆଯାଇ ପାରିବ ଯେଉଁଠାରେ ଅଧିକ ଯତ୍ନ ଉପଲବଧ ଥାଏ ଓ କର୍ଟିକୋସ୍ଟିରଏଡ ଦେଇ ଅଧିକ ଉପକାର ମିଳିପାରିବ । ଶିଶୁ ଜନ୍ମ ହେବା ପରେ ତାକୁ ଉଷୁମ ରଖାଯିବ, ସାହାଯ୍ୟକାରୀ ସ୍ତନ୍ୟପାନ ଦିଆଯିବ, ସଂକ୍ରମଣ ଚିକିତ୍ସା କରାଯିବ ଓ ଶ୍ୱାସକ୍ରିୟା ଯତ୍ନ ନିଆଯିବ । ଏପରି ପ୍ରସବର ଜଟିଳତା ଯୋଗୁ ସନ ୧୯୯୦ରେ ୧.୫୭ ନିୟୁତ ମୃତ୍ୟୁ ହୋଇଥିଲା ବେଳେ ୨୦୧୩ରେ ଏହା କମିଯାଇ ୦.୭୪ ହୋଇଛି । ୨୩ ସପ୍ତାହ ପୂର୍ବରୁ ପ୍ରସବ ହୋଇଥିଲେ ବଞ୍ଚିବା ଆଶା ପ୍ରାୟ ୦ ହୋଇଥିଲା ବେଳେ ୨୩ ସପ୍ତାହରେ ଏହି ଆଶା ୧୫ %, ୨୪ ସପ୍ତାହରେ ୫୫ %, ୨୫ ସପ୍ତାହରେ ୮୦% ଥାଏ । କୌଣସି ଦୀର୍ଘକାଳୀନ ଅସୁବିଧା ନ ଥାଇ ବଞ୍ଚିବା ଆଶା କମ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଅଥାନ ଗର୍ଭ

**ଅଥାନ ଗର୍ଭ** ବା **ଏକ୍ଟୋପିକ ପ୍ରେଗନାନସି** (ଇଂରାଜୀରେ **Ectopic pregnancy**, also known as **eccyesis** or **tubal pregnancy**) ଏକ ପ୍ରକାର ଗର୍ଭାଧାନ ଜଟୀଳତା ଯେଉଁଥିରେ ଭୃଣ ଜରାୟୁ ବାହାରେ ସଂଯୁକ୍ତ ହୁଏ ।

 
ଏହି ରୋଗ ନିମନ୍ତେ ସଙ୍କଟଦାୟକ ଅବସ୍ଥାମାନଙ୍କର ନାମ: ପେଲଭିକ ପ୍ରଦାହ ରୋଗ ଅଧିକାଂଶ ସମୟରେ କ୍ଲାମିଡିଆ ସଂକ୍ରମଣ ଯୋଗୁ, ଧୂମ୍ରପାନ। ସ‌ହାୟତାପୂର୍ଣ୍ଣ ପ୍ରଜନ‌ନ ଟେକନୋଲୋଜି]] ।  ଅଥାନ ଗର୍ଭ ଇତିହାସ ଥିଲେ ସଙ୍କଟ ଅଧିକ ରହେ ।  ଅଧିକାଂଶ (୯୦ %) କ୍ଷେତ୍ରରେ ଫାଲୋପିଆନ ଟ୍ୟୁବରେ ହୁଏ ଯାହାକୁ ଟ୍ୟୁବାଲ ପ୍ରେଗନାନସି ବା ଟ୍ୟୁବାଲ ଗର୍ଭ କୁହାଯାଏ । ରକ୍ତ ପରୀକ୍ଷାରେ ହ୍ୟୁମାନ ଗୋନାଡ଼ୋଟ୍ରୋଫିନ ବା ଏଚସିଜି ଓ ଅଲଟ୍ରାସାଉଣ୍ଡ କରି ଅଥାନ ଗର୍ଭ ନିର୍ଣ୍ଣୟ କରାଯାଏ ।  ଏହି ପରୀକ୍ଷା ଏକାଧିକ ଥର କରିବା ଆବଶ୍ୟକ ହୋଇପାରେ ।  ଯୋନୀପଥ ମଧ୍ୟରେ ଅଲଟ୍ରାସାଉଣ୍ଡ କଲେ ଉତ୍ତମ କାମ କରେ ।  ଏକାଭଳି ଲକ୍ଷଣ ଅନ୍ୟ ରୋଗ ଯଥା ଗର୍ଭପାତ, ଓଭାରିଆନ ଟରସନ, ଆକ୍ୟଟ ଟରସନ ଓ ଆକ୍ୟୁଟ ଆପେଣ୍ଡିସାଇଟିସ ଭଳି ରୋଗମାନଙ୍କରେ ଲକ୍ଷ କରାଯାଏ ।

ବିକଶିତ ଦେଶମାନଙ୍କରେ ଅଥାନ ଗର୍ଭ ହାର ମୋଟ ଜୀବନ୍ତ ଜନ୍ମର ୧ରୁ ୨ %, ଆସିସ୍ଟେଡ ରିପ୍ରୋଡକ୍ଟିଭ ଟେକନୋଲୋଜିର ସାହାଯ୍ୟ ନେଲେ ଏହା ୪ % ହୁଏ । ପ୍ରଥମ ତ୍ରୈମାସିକରେ ଗର୍ଭ ମୃତ୍ୟୁର ଏହା ପ୍ରଧାନ କାରଣ ଓ ସମୁଦାୟ ମୃତ୍ୟୁର ୧୦% । ବିକଶିତ ଦେଶମାନଙ୍କରେ ମୃତ୍ୟୁ ହାର 0.୧ରୁ 0.୩ ଓ ବିକାଶଶୀଳ ଦେଶମାନଙ୍କରେ ୧ରୁ ୩ % । ଏହି ରୋଗ ବିଷୟରେ ପ୍ରଥମେ ୧୧ଶ ଶତାବ୍ଦୀରେ ଆଲବୁକାସିସ ଉଲ୍ଲେଖ କରିଥିଲେ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ମନ କି ବାତ

**ମନ୍ କି ବାତ୍ (ମନର କଥା)** ଭାରତର ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କଦ୍ୱାରା ସଂଚାଳିତ ହେଉଥିବା ଏକ ରେଡ଼ିଓ କାର୍ଯ୍ୟକ୍ରମ ଯେଉଁଥିରେ ସେ ଆକାଶବାଣୀ ମାଧ୍ୟମରେ ସ୍ୱାଧୀନ ଭାବେ ଭାରତର ଜନସାଧାରଣଙ୍କୁ ସମ୍ବୋଧିତ କରିଥା'ନ୍ତି । 

## ପ୍ରସାରଣ
ନରେନ୍ଦ୍ର ମୋଦୀ ପ୍ରାୟତଃ ମାସକୁ ଥରେ କୌଣସି ଏକ ରବିବାରଦିନ ଭାରତବାସୀଙ୍କୁ ଅଲ ଇଣ୍ଡିଆ ରେଡ଼ିଓ ଜରିଆରେ ସମ୍ବୋଧିତ କରିଥାନ୍ତି । ଏହାକୁ ସରକାରୀ ଭାବେ ୩ ଅକ୍ଟୋବର ୨୦୧୪ରୁ ଆରମ୍ଭ କରି ନିଜର ମନର କଥା ଜନମାନସରେ ପ୍ରସାର କରିଥାନ୍ତି । ଯେହେତୁ ଅଦ୍ୟାବଧି ସମସ୍ତଙ୍କ ପାଖରେ ଦୂରଦର୍ଶନ ପହଞ୍ଚି ପାରିନାହିଁ (ବିଶେଷକରି ବିଛିନ୍ନାଞ୍ଚଳ, ଗ୍ରାମାଞ୍ଚଳ, ଏବଂ ଅନୁନ୍ନତ ଅଞ୍ଚଳଗୁଡ଼ିକରେ) ସେଥିପାଇଁ ସେ ପ୍ରତ୍ୟେକ ନାଗରିକମାନଙ୍କ ପାଖରେ ପହଞ୍ଚିବା ପାଇଁ ରେଡ଼ିଓକୁ ମାଧ୍ୟମ ଭାବେ ବାଛିଛନ୍ତି । ଏକ ଆକଳନରୁ ଜଣାଯାଏଯେ ତାଙ୍କ ସମ୍ବୋଧନ ଏହା ମାଧ୍ୟମରେ  ଦେଶର ପ୍ରାୟ ୯୦ ପ୍ରତିଶତ ନାଗରିକମାନଙ୍କ ପାଖରେ ପହଂଚିବାକ୍ଷମ ହୋଇପାରିବ ।  ଆହୁରି ମଧ୍ୟ ମେଟ୍ରୋପୋଲିଟନ ସହର ମାନଙ୍କରେ ଅନେକ ପ୍ରାଇଭେଟ ଏଫଏମ ରେଡ଼ିଓ ଷ୍ଟେସନଗୁଡ଼ିକ ଏହି କାର୍ଯ୍ୟକ୍ରମର ରେକର୍ଡ଼ିଂ ପ୍ରସାରଣ କରନ୍ତି । ଦୂରଦର୍ଶନର ଡାଇରେକ୍ଟ ଟୁ ହୋମ (ଡିଟିଏଚ) ସେବା  **ଫ୍ରିଡିସ** ଦେଇ ରେଡ଼ିଓ ଓ ଟିଭି ଚ୍ୟାନେଲମାନଙ୍କୁ ୨୦ ମିନିଟର ବିଶିଷ୍ଟ ଏହି ଅଧ୍ୟାୟର ଫୀଡ଼ ପ୍ରସାରଣ କରନ୍ତି । 

୩ ଅକ୍ଟୋବର ୨୦୧୪ ବିଜୟା ଦଶମୀ ଦିନ ଏହି କାର୍ଯ୍ୟକ୍ରମର ପ୍ରଥମ ପ୍ରସାରଣ ହୋଇଥିଲା ।   ଏବଂ ତାଙ୍କର ଦ୍ୱିତୀୟ ପ୍ରସାରଣ ନଭେମ୍ବର ୨୦୧୪ରେ ହୋଇଥିଲା । 

ଭାରତର ଗଣତନ୍ତ୍ର ଦିବସ ପ୍ୟାରେଡରେ ଯୋଗଦେବା ସକାଶେ ଆସିଥିବା ଯୁକ୍ତରାଷ୍ଟ୍ର ଆମେରିକାର ପ୍ରାକ୍ତନ ରାଷ୍ଟ୍ରପତି ବରାକ ଓବାମା ୨୬ ଜାନୁଆରୀରେ ଏଥିରେ ଅଂଶଗ୍ରହଣ କରିଥିଲେ ଯାହା ୨୭ ଜାନୁଆରୀରେ ପ୍ରସାରିତ ହୋଇଥିଲା । 
## ଅଧ୍ୟାୟ
## ଅଭ୍ୟର୍ଥନା
ଏହି କାର୍ଯ୍ୟକ୍ରମ ସମଗ୍ର ଦେଶରେ ବିଶେଷ କରି ମେଟ୍ରୋପୋଲିଟନ ସହରମାନଙ୍କରେ ବେଶ୍ ଜନାଦୃତ ହୋଇପାରିଛି । ଏକ ସର୍ବେକ୍ଷଣରୁ ଜଣାପଡ଼େ ଯେ ମୁମ୍ବାଇ ଚେନ୍ନାଇ ସମେତ ଭାରତର ମୁଖ୍ୟ ୬ଟି ସହରରେ ୬୬.୭% ଲୋକ ଏହାକୁ ଶୁଣିଥା'ନ୍ତି । 

*ମନ କି ବାତ* ଆକାଶବାଣୀର ଏକ ପ୍ରମୁଖ ରାଜସ୍ୱ ଆୟକାରୀ ଉତ୍ସରେ ପରିଣତ ହୋଇଛି ।  ସାଧାରଣତଃ ଏକ ୧୦ ସେକେଣ୍ଡିଆ ଅବଧିର ସ୍ଲଟ ଭାରତୀୟ ମୁଦ୍ରାରେ ୫୦୦ରୁ ୧୫୦୦ଟଙ୍କା ଥାଏ କିନ୍ତୁ *ମନ କି ବାତ*ର ୧୦ ସେକେଣ୍ଡିଆ ସ୍ଲଟରୁ ଏହା ୨୦୦,୦୦୦ ଟଙ୍କା ଆୟକରେ । 

## ଆଧାର 
## ବାହାର ଲିଙ୍କସମୂହ 
* Official website
* Webcasts
* http://www.indiatvnews.com/politics/national/pm-modi-mann-ki-baat-30499.html
ଶ୍ରେଣୀ:ରେଡ଼ିଓ କାର୍ଯ୍ୟକ୍ରମ
ଶ୍ରେଣୀ:ନରେନ୍ଦ୍ର ମୋଦୀ
ଶ୍ରେଣୀ:ମାସିକ ଅଦ୍ୟତନ ଲୋଡ଼ା
ପଲିସିଷ୍ଟିକ ଓଭାରି ସିଣ୍ଡ୍ରୋମ

**ପଲିସିଷ୍ଟିକ ଓଭାରି ସିଣ୍ଡ୍ରୋମ** ବା (**ପିସିଓଏସ**) ବା ହାଇପରଆଣ୍ଡ୍ରୋଜେନିକ ଆନଓଭ୍ୟୁଲେସନ (**ଏଚଏ**) (ରେ **polycystic ovary syndrome** (**PCOS**), ବା **hyperandrogenic anovulation** (**HA**), ବା ସ୍ଟେଇନ ଲେଭେନଥାଲ ସିଣ୍ଡ୍ରୋମ (**Stein–Leventhal syndrome**), ଏକ ଲକ୍ଷଣ ସେଟ ଯାହା ହରମୋନ ଅସମତୁଲତା ଯୋଗୁ ମହିଳାମାନଙ୍କର ହୁଏ ।  ଏହାର ଲକ୍ଷଣ ସମୂହ: ଆଦୌ ଋତୁଚକ୍ର ନ ହେବା ବା ଅନିୟମିତ ଋତୁଚକ୍ର ହେବା, ଅତ୍ୟଧିକ ଋତୁସ୍ରାବ, ଦେହରେ ବା ମୁହଁରେ ଅତ୍ୟଧିକ ବାଳ ବଢ଼ିବା, ପେଲଭିସରେ ଯନ୍ତ୍ରଣା, ମୁଖବ୍ରଣ, ଗର୍ଭାଧାନ ଅସୁବିଧା ଓ ଚର୍ମରେ ମୋଟା, କଳା ଭେଲଭେଟ ଭଳି ପ୍ୟାଚ ହୁଏ ।  ଏହା ସ‌ହ ସଂମ୍ପୃକ୍ତ ରୋଗମାନଙ୍କର ନାମ: ଟାଇପ ୨ ଡାଏବେଟିସ, ମୋଟାପଣ, ଅବସ୍ଟ୍ରକ୍ଟିଭ ସ୍ଲିପ ଆପନିଆ, ହୃଦରୋଗ, ମିଜାଜ ବିକାର ଓ ଏଣ୍ଡୋମେଟ୍ରିଆଲ କର୍କଟ ।  ସଙ୍କଟଦାୟୀ କାରକଙ୍କ ନାମ: ମୋଟାପଣ, ସ୍ୱଳ୍ପ ବ୍ୟାୟାମ ଓ ପରିବାରରେ କୌଣସି ଜଣକର ଏହି ରୋଗ ଥିବା ଇତିହାସ । 

ପିସିଓଏସ ରୋଗ ଆରୋଗ୍ୟ ହୁଏ ନାହିଁ ।  ଓଜନ ହ୍ରାସ ଓ ବ୍ୟାୟାମ ଭଳି ଜୀବନ ଧାରା  ବଦଳେଇ ଚିକିତ୍ସା କରାଯାଏ ।  ଜନ୍ମ ନିରୋଧ ବଟିକା ବ୍ୟବସ୍ଥା କଲେ ଋତୁସ୍ରାବରେ ଉନ୍ନତି ହୁଏ, ଅଧିକ ବାଳ କମିଯାଏ ଓ ମୁଖ ବ୍ରଣ କମିଯାଏ ।  ମେଟଫର୍ମିନ ଓ ଆଣ୍ଡ୍ରୋଜେନ ଦେଲେ ସାହାଯ୍ୟକାରୀ ହୁଏ ।  ଅନ୍ୟାନ୍ୟ ମୁଖ ବ୍ରଣ ଚିକିତ୍ସା, ବାଳ ଦୂର କରିବା ପଦ୍ଧତି ବ୍ୟବ‌ହାର କଲେ ଉପକାର ମିଳେ ।  ପ୍ରଜନନ କ୍ଷମତା ବୃଦ୍ଧି ନିମନ୍ତେ ଓଜନ ହ୍ରାସ, କ୍ଲୋମିଫେନ କିମ୍ବା ମେଟଫର୍ମିନ ଦିଆଯାଏ ।  ଶରୀର ବ‌ହିସ୍ଥ ଡିମ୍ବଶୁକ୍ରାଣୁ ନିଷିକ୍ତ କରିବାଦ୍ୱାରା ସନ୍ତାନ ଜନ୍ମ ସମ୍ଭବ ହୋଇପାରେ । 

ମହିଳାମାନଙ୍କର ୧୮ରୁ ୪୪ ବର୍ଷ ବୟସ ମଧ୍ୟରେ ପିସିଓଏସ ସର୍ବାଧିକ ଅନ୍ତଃସ୍ରାବୀ ରୋଗ ଭାବରେ ଜଣାଶୁଣା ।  ଏହି ବୟସ ମଧ୍ୟରେ ୫ %ରୁ ୧୦ % ମହିଳା ଏହାର ଶିକାର ହୁଅନ୍ତି ।  ଏହା ପ୍ରଜନନ ଅକ୍ଷମତାର ଏକ ମୂଖ୍ୟ କାରଣ । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଅନିୟମିତ ହୃତ୍ ସ୍ପନ୍ଦନ

**ଅନିୟମିତ ହୃତ୍ ସ୍ପନ୍ଦନ** (ଇଂରାଜୀରେ **cardiac arrhythmia**, ବା **cardiac dysrhythmia** ବା **irregular heartbeat**) ଏକ ରୋଗ ଦଳ ଯେଉଁଥିରେ ଅନିୟମିତ ହୃତ୍ ସ୍ପନ୍ଦନ ହୁଏ ଯାହା ଅତି ଦୃତ ବା ଅତି ଧୀର ହୋଇପାରେ ।  ହୃତ୍ ସ୍ପନ୍ଦନ ମିନିଟ ପିଛା ୧୦୦ରୁ ଅଧିକ ହେଲେ ସେହି ଅବସ୍ଥାକୁ ଟାକିକାର୍ଡ଼ିଆ କୁହାଯାଏ ଓ ମିନିଟ ପିଛା ୬୦ରୁ କମ ହେଲେ ସେହି ଅବସ୍ଥାକୁ ବ୍ରାଡିକାର୍ଡ଼ିଆ କୁହାଯାଏ । ଅନେକ ଲୋକଙ୍କର ଅନିୟମିତ ହୃତ୍ ସ୍ପନ୍ଦନ ହେଉଥିଲେ ମଧ୍ୟ କୌଣସି ଲକ୍ଷଣ ପ୍ରକାଶ ପାଏ ନାହିଁ ।  ଏହାର ଲକ୍ଷଣ ମଧ୍ୟରେ ଖରସ୍ପନ୍ଦନ (palpitations), କିମ୍ବା ସ୍ପନ୍ଦନ ମଝିରେ ଅନ୍ତର ରହେ ।  ଅବସ୍ଥା ଗମ୍ଭୀର ହେଲେ ମଥାଶୂନ୍ୟତା (lightheadedness), ମୂର୍ଚ୍ଛା, ଛୋଟ ଶ୍ୱାସକ୍ରିୟା ଓ ଛାତିଯନ୍ତ୍ରଣା ହୁଏ । ଅଧିକାଂଶ ଅନିୟମିତ ସ୍ପନ୍ଦନ ଗମ୍ଭୀର ନ ହେଲେ ମଧ୍ୟ କେତେକ ସ୍ଟ୍ରୋକ ବା ହୃତ୍‌ପାତକୁ ଗତି କରନ୍ତି । ହୃତ୍‌ପିଣ୍ଡର ଇଲେକ୍ଟ୍ରିକାଲ କଣ୍ଡକସନ ସିସ୍ଟମରେ ସମସ୍ୟା ଥିଲେ ଏହି ଅନିୟମିତ‌ତା ଦେଖାଯାଏ ।

ଅନିୟମିତ ହୃତ୍ ସ୍ପନ୍ଦନ ରୋଗମାନଙ୍କର ଫଳପ୍ରଦ ଚିକିତ୍ସା କରିହୁଏ ।

ଅନିୟମିତ ହୃତ୍ ସ୍ପନ୍ଦନ ରୋଗ ନିୟୁତ ନିୟୁତ ଲୋକଙ୍କୁ ଆକ୍ରମଣ କରେ । ସନ ୨୦୧୪ରେ ୟୁରୋପ ଓ ଆମେରିକା ଲୋକସଂଖ୍ୟାର ୨%ରୁ ୩ % ଲୋକଙ୍କୁ ଏହି ରୋଗ ହୋଇଥିଲା । କେବଳ ଅଳିନ୍ଦ ଫିବ୍ରିଲେସନ ଓ ଅଳିନ୍ଦ ଫ୍ଲଟର ରୋଗରେ ସନ ୧୯୯୦ରେ ୨୯,୦୦୦ ମୃତ୍ୟୁ ହୋଇଥିବା ବେଳେ ସନ ୨୦୧୩ରେ ୧୧୨,୦୦୦ ମୃତ୍ୟୁ ହୋଇଥିଲା । ହୃତ୍‌ପିଣ୍ଡଧମନୀ ରୋଗରେ ପ୍ରାୟ ଅଧା ଲୋକ ହଠାତ ହୃତ୍‌କ୍ରିୟା ମୃତ୍ୟୁ ମୃତ୍ୟୁ ବରଣ କରନ୍ତି ଓ ଏହା ପୃଥିବୀର ପ୍ରାୟ ୧୫ % ମୃତ୍ୟୁର କାରଣ ଅଟେ । ଅଳିନ୍ଦ ଅନିୟମିତ ସ୍ପନ୍ଦନ ଯୋଗୁ ୮୦ % ହୃତ୍‌ପିଣ୍ଡ ଜନିତ ମୃତ୍ୟୁ ହୁଏ । ଏହି ରୋଗ ଯେ କୌଣସି ବ‌ୟସରେ ହୋଇପାରେ କିନ୍ତୁ ସାଧାରଣତଃ ଅଧିକ ବୟସର ଲୋକଙ୍କୁ ହୁଏ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ନ୍ୟାସନାଲ ମିଉଜିଅମ ଅଫ ଆନ୍ଥ୍ରୋପୋଲୋଜି

**ନ୍ୟାସନାଲ ମିଉଜିଅମ ଅଫ ଆନ୍ଥ୍ରୋପୋଲୋଜି** (ସ୍ପାନିସ&#x3A; *Museo Nacional de Antropología*, **MNA**) ମେକ୍ସିକୋର ଏକ ଜାତୀୟ ସଂଗ୍ରହାଳୟ। ଏହା ମେକ୍ସିକୋର ସର୍ବାଧିକ ପରିଦର୍ଶିତ ସଂଗ୍ରହାଳୟ । ଏହା ମେକ୍ସିକୋ ସିଟିରେ ଥିବା ପାସିଓ ଡେ  ଲା  ରିଫର୍ମା ଓ ମହାତ୍ମା ଗାନ୍ଧୀ ଗଳି ମଝିରେ ଥିବା ଚାପୁଲଟେକ ପାର୍କରେ ଅବସ୍ଥିତ । ଏହି ସଂଗ୍ରହାଳୟରେ ମେକ୍ସିକୋର କଲମ୍ବିଆ-ପୂର୍ବ ସମୟର  ଅନେକ ଗୁରୁତ୍ତ୍ୱପୂର୍ଣ୍ଣ ପ୍ରତ୍ନତାତ୍ୱିକ ଏବଂ ନୃତତ୍ତ୍ୱଭିତ୍ତିକ କଳାକୃତି ଯଥା ଷ୍ଟୋନ ଟୋନ ଅଫ ଦି ସନ (କିମ୍ବା ଆଜଟେକ ପାଞ୍ଜି ପଥର) ଏବଂ୧୬ ଶତକର ଆଜଟେକ ଜୋଚିପିଲି ମୂର୍ତ୍ତି ରହିଛି ।

## ସ୍ଥାପତ୍ୟ 
left|thumb|300x300px|ବାହାର ଅଗଣା *ଛତା*
୧୯୬୪ ମସିହାରେ ଏହା ପେଡ୍ରୋ ରାମିରେଜ ଭାକୁଏଜ, ଜର୍ଜ କାମ୍ପୁଜାନୋ ଏବଂ ରାଫେଲ ମିଜାରେଜଙ୍କଦ୍ୱାରା ଅବସ୍ଥାପିତ ହୋଇଥିଲା । ଏହାର ଗ୍ୟାଲେରି ବାହାରେ ଏକ ବିଶାଳ ପ୍ରଦର୍ଶନୀ ହଲ ଅଗଣାଓ ପୋଖରୀ ଚାରିପଟେ ବେଢ଼ି ରହିଛି । ଅଗଣା ମଝିରେ କଙ୍କ୍ରିଟ ଛତାଟିଏ ଏକ ପତଳା ସ୍ତମ୍ଭ (ସ୍ପାନିଶ ଭାଷାରେ "ଏଲ ପାରାଗୁଆସ" ଅଥବା "el paraguas" ନାମରେ ଜଣା) ଉପରେ ରହିଛି । around which splashes an artificial cascade. The halls are ringed by gardens, many of which contain outdoor exhibits.  The museum has 23 rooms for exhibits and covers an area of 79,700 square meters (almost 8 hectares) or 857,890 square feet (almost 20 acres).

## ଦର୍ଶକ ଗ୍ୟାଲେରି 
ମା

File:museum of anthropology model.jpg|Model of Templo Mayor (Tenochtitlan)
File:museum of anthropology Maya Room.jpg|The Mayan Room
File:museum of anthropology palenque.jpg|The Palenque's exhibit inside the Mayan Room
File:TenochtitlanModel.JPG|Model of Tenochtitlan
File:Reconstruction of Tenochtitlan2006.jpg|Mural and model of Tenochtitlan, looking east
File:Aztec statue of Coatlicue, the earth goddess.jpg|Statue of Aztec goddess Coatlicue
File:Jaguar cuauhxicalli.jpg|Ocelotl-Cuauhxicalli
File:Aztec Macuilxochitl (Xochipilli).jpg|Aztec Macuilxochitl (Xochipilli), god of songs, dance and music
File:20041229-Olmec Head (Museo Nacional de Antropología).jpg|Olmec colossal head
File:20041229-Luchador Olmeca (Museo Nacional de Antropología) MQ.jpg|Olmec wrestler
File:Seated Olmec Jaguar from San Lorenzo, Veracruz.jpg|Seated Olmec Jaguar, San Lorenzo Tenochtitlán
File:Aztec serpent sculpture.JPG|Xiuhcoatl
File:20041229-Dintel 53 Yaxchilán (Museo Nacional de Antropología) MQ.jpg|Dintel No. 53, Yaxchilan
File:TeotihuacanModel.JPG|Model of Teotihuacan at the museum
File:GravestoneJonuta.JPG|Mayan gravestone from Jonutla, Tabasco on display at the museum
File:MayaMuralMuseumAnthro.JPG|Part of a mural depicting Mayan life
File:MayanMuralMuseumAnthroTwo.JPG|Right side of mural depicting Mayan life
File:MuralNationalMuseumMaya.JPG|Mural in the Mayan section
File:Olmeca-Xicalana murals from Cacaxtla.jpg|Olmeca-Xicalanca - Cacaxtla bird man mural
File:Museo De Antropologia-1.JPG|Pakal Tomb
File:Museo De Antropologia-2.JPG|Ancient plate
File:Museo De Antropologia-3.JPG|Mayan frescoes

## ଅଧିକ ପଠନ 
* ଡୋରିସ ହେଡେନ
* ଫେଲିପ ଆର. ସୋଲିସ ଓଲଗୁଇନ

## ବାହାର ଲେଖା 
* ସରକାରୀ ୱେବସାଇଟ 
* INAH ୱେବସାଇଟ 

ଶ୍ରେଣୀ:ସଂଗ୍ରହାଳୟ